
PRAEFATIO. 



Scenica Romanorum poesis, si numerum comoediarum et tra-* 
goediarum, e quibus fragmenta quantulacunque servata sunt, 
componimus cum annorum quibus ea floruit paucitate^ prope 
est ut poesin Graecorum aequaverit, quam constat inhocgenere 
fuisse ditissimam. Ea vero tantam per medii aevi tempora fecit 
iacturam ut omnia omnino pessum iisse dolendum fuisset, nisi 
Plauti superessent comoediae et Terentii cum tragoediis aliquot, 
quae aut Senecae sunt aut saltern eius nomine feruntur. Quanto 
autem minus ex hoc scriptionis genere nobis reliquerit barbaro- 
rum temporum incuria, tanto magis fere dixeris meliorum quae 
secuta sunt temporum diligentiam studuisse ut acceptam nobis 
resarciret calamitatem. In omnibus quippe eruditions Europae 
partibus incredibile est quanta duobus praesertim saeculis XVI 
et XVII prodierit comoediarum et tragoediarum multitudo Latino 
sermone scriptarum. Mihi saltem in banc posterioris aevi literarum 
Latinarum partem ab aliquot annis inquirenti contigit ut ex 
catalogis librorum et aliis cuicuimodi generis subsidiis non minus 
quam ducentorum poetarum nomina expiscari potuerim , a quibus 
plus quam mille vidi confectas esse fabulas. 

Istae vero fabulae, quae partim in lucem editae sunt , partim 
modo inter manus versatae, eo consilio videntur esse compositae, 
ut in scena agerentur aut ab Academiarum civibus aut a Gy- 

mnasiorum discipulis; quapropter vulgo Dramata Scholastica 
appellari solent. Nihilominus tamen merito dubitari possit an 
omnes istae fabulae unquam in scena actae sint. De plerisque 
res est admodum incerta : de multis tamen earum id aut aliunde 
notum est aut in ipso titulo expressum legitur. 

Quas vero actas esse novimus, eas videmus agi solitas fuisse 
coram magistris urbisque magistratibus , interdum quoque coram 
regibus , praesentibus ut plurimum y'wis honoratioribus ; quin 
etiam certum est ad eiusmodi exercitationes discipulos plerumque 
fuisse excitatos a Scholarum Moderatoribus , ratis quippe has non 
solum exercere memoriam adolescentium , sed iis quoque animum 
addere in frequentia hominum dicendi, decorumque observandi 
in agendo.*) 

Diu autem ante quam novae istae fabulae coeptae erant com- 
poni, ad eum quern dixi modum veteres agi consueverant comoe- 



*) F r a n c. B a c o, , De dignitate et augmentis scientiaram L. YI. 
c. 4. (ed. Mayer, Norimb. 1829. T. II. p. 131.) Non abt re fuerit eiianif 
notare, facuUaies vel mediocresj si in magnos viros aui res magnas incide- 
rintf graves et insignes interdum produeere effeetus. Eius rei ponemusexem- 
ptum memorabile, quod eo magis adducimus^ quia lesuitae eandem discipli- 
nam non videntur aspernari, sano, ut nobis videtur, iudicio, Atque est res, 
quae, si sit professoria^ infamis est^ verum disciplinaria (acta, ex optimis 
est, Intelligimus autem actionem iheairs^em; quippe quae memoriam raborat, 
vocis et pronuntiationis tonum atque effieaciam temperat, vullum et geslum 
ad decorum componit^ fiducian non parvam eonciliat, denique orulis homi" 
num tuvenes assuefacit. In eandem sententiam locatus esse dicitnr L n t h e- 
rus, qanm a Cellario interrogatus esset plusne mall quam boni facerent 
magistri qai adolescentes comoedlis agendis occuparent. Seryata sunt 
snmmi viri verba in Luther'* s Tischreden, hrsg, von Fdrstemann u. Bindseil 
(Berlin 1848) B. lY. S. 593. Cf. Gedike, Luther's Pddagogik oder Ge- 
danken Uber Erziehung und Schulwesenj aus Luther's Schriften gesammett. 
Berlin 1792. p. 72 sq. Cum Lntheri autem effato mirum quantum con- 
sentiunt Melanthonis versus quos infra citabimus. 



diae; honnunquam Plauti, sed plurimum Terentii, quo b^ili^t 
auctore recto crederetur non alius esse inter Latinos iscriptores, 
qui elegantius doceat loqui aut iuvenilem linguatn imbuat utilioii 
genere orationis. Ea res, -.quam et alii coinmendarunt eruditi 
orbis Coryphaei, et Philippus ille Melanthon , qui in privata ' sua 
schola istas exercitationes moderatus esse dicitur,*) per multos 
annos vixit non solum sed etiam viguit in pluribus Germaiiiae 
partibus, nee minus apud Belgas et Anglos; quin et ne nunc 
quidem bmniho in desuetudinem abiit. 



*) Bretschneider, Praemonenda ad Phil. Melanthonfis Carmina 
quae sapersant omnia (Corpus Beformatorum T. X» p. 462.) Pottquam 
uxorem duxeral^ tnuUot adoleseenUs adeoque puerdt inddmum tuam receploi, 
re/ ad mentam fuam admissos, instituitt eostfue etiam in faciendis earmi- 
nibus exercitaviL In ilia schola privata Melanthbnit erant illo tempore 
Franeiscut Burchhard Vinariensis, Erasmus Ebnerutt Eberhardus Rochius, 
Joannes Silberhorner, Ursinus Velius, Theodoricus Reiffenstein et multialii, 
qui etiam exercitalionis eaussa fahulas veterumt ut Plauti, Terentii agebant, 
in quorum usum Melanthon multos scripsit vtrsus. Ex istis versibus lubet 
nonnullos citare in quibus Terentianarum comoediarum yirtntem praedi- 
cavil. Sunt autem ex Prologo in Phormionem: 

Nam quod didicere fabulas , quas exhibent , 

Honesta eaussa est, ut latini copia 

Sermonis hauriatur ex his fontibns. 

Huic yos studio favere maxime decet: 

Et rebus ipsis utilitas et gratia 

Ingens inest, imagines yitae omnium 

Pinguntur in Terentii comoediis , 

Quae singulos, qualis deceat moderatio 

Qualisve in actione dignitas, monent. 

Leporque mixtus est, salesque candidi, 

Qui suavitate orationem condiunt, 

£t saepe tecte commonent, quod expedit. 
Qui plura cupiat, eum delegamus ad librum quern Gkrmanice scripsit 
L u d w. Koch, Phil. Melanchthon^s schola privata, Ein historiseher Reitrag 
zum Ehrengeddchtniss des Praeceptor Germaniae, Gotha 1869. 8o« p« 64. 



VI 



la Anglia certe, ut. quotannis in Diariis memoratum inveai- 
mus, primis feriarum Natalitiarum diebus ab alumnis Scholar 
Westmonasteriensis publice recitatur una altera ve Terentii fabula, 
Qovo aucta Prologo et Epilogo^ in quo res tractantur, quae eo 
anno maxima memorabiles acciderunt *) ; nee desunt vestigia 
eius consuetudinis in Grermania ad nostram usque aetatem ser- 
\atae. f) 

Sed superioribus istis, quae diximus, saeculis fuerunt oimis 
multi, quibus quantumvis oratio placeret Terentiana, displiceret 
tamen illud 

Non est flagitium^ mihi crede, adolescentulum 
Scortari, neque potare; non est: neque fores 
Effringere 
et quae id genus plura passim leguntur apud eundem. Hi igitur 
servato, quantum fieri poterat, stilo Terentiano selectas exsacro 
Bibliorum Tolumine historias scenicis actibus exornarunt. 

Plus quam quisquam alius in hoc genere laboravit Corn. 
Schonaeus, Rector quondam Gymnasii Ilarlemensis , qui 
octodecim scripsit Comoedias sacras, in quibus sunt: Naaman, 
Tobaeus, Nehemias, Saulus, losephus, luditha, Susanna, Daniel, 
aliae; quae, quum primum singulis prodierant ediiionibus, deinde 
uno volumine coniunctae sunt, quod Terentius Christiamis inscrip- 
tum est. Omnes autem Schonaei Comoediae summoperepudice, caste 



*) Phormionem ab istius scholae discipnlis laudabiliter actam et magno 
spectatornm plaasa exceptam esse, scribit testis oculatas I. A. Yoigt, 
Mittheilungen Hber das Unterrichttwesen EnglancPs und SchoUland^s. Halle 
1857. p. 93 sq. 

f) De hoc argnmento, quod a maltis dadum faerat tractatum, nuper- 
rime scripsit 0. Francke, Terenz und die lateiniseht ^chulcomoedie 
in Deutschland, Weimar 1877. (pp. 157) 8o caias tamen labore ut ea 
res exhausta sit, multnm abesse ostendit Franc. Weinkauffin 
doctissime scripta de hoc libro censnra in Liferaturzeitung, Jahrg. 1878. 

verecundeque scriptae sunt et tantopere absunt ab oris obscoenU 
tate et lascivia, ut singulis praefigi potuisset, quod in prologo 
Nehemiae scripsit 

Nihil hie aut deforme, aut profanum^ aut frivolum ; 
Nihil^ bonis quod offecturum est- moribits , 
Usquam reperietur. Quin omnis exulat 
Hinc turpitudo verhorumque ohscoenitas, 
Nusquam hie aut lenoniy aut meretriculae^ nusquam 
Salacihus adolescentiUis datur locus. 
quibus versibus vix dubium est quin poeta Eunuchum, Andriam 
et Adelphos vellicaverit; quemadmodum Amphitruo, Miles glori- 
osus et Phormio probabiliter carpuntur in Tobaei Prologo: 
Non hie amove demens adolesceniulus 
Pudenda coram iactahit crlmina : 
Nee fabulosus quispiam deus ^ viri 
Mentitus formam, amantem fallet coniugem : 
Nee miles adversa ostentdbit vulnera ; 
Nee servus argento emunget senem. Nihil 
Tale hie spectabitis , nihil 
Obscoenum aut ludicruip ; verum sacram 
Piamque vobls exhibebimus historiam. 
Eundem deinde lapidem , cum hie turn in aliis regionibus , 
moverunt alii, quorum tanta est multitudo ut vel nomina eorum 
longum sit eloqui. Alii quidem eandem ac Schonaeus ingressi sunt 
viam; aliis vero placuit argumenta Dramatibus suis non magis 
ex Sacra Scriptura petere quam ex profanis scriptoribus. In his fuit 
Nicod. Frischlinus, qui quum censeret omnes Yergilianae 
Aeneidos libros esse tragicos aut certe instar tragoediarum, coepit 
aliquando meditari de singulis divini illius carminis libris in tra- 
goedias redigendis,*) opinatus quippe eodem modo Euripidem 



*) Hac de re ita scripsit in Praef. ad Didonem: Tragicas esse cata- 
strophas singulorum librorumt ex his, quae sequuntur, manifestum fiet 
omniffus, Aam etsi primus liber Comoeiiae videtur simiUor, quam TragoediQe^ 

et Sophoclem suas ex Homero cohfebisse trago^dias, quo CaeoiHus, 
Actius, Ennius et alii sua composuissent apud Latinos dramata; 
Sed fortuna, qua Frischlinus usus est maxime adversa, impedivit 
quominus telam istam pertexeret, quam adeo taiitutti fexorsus 
est editis duabus ia hoc genere tragoedlis. Alteram earuih, quae, 
ex primo Aeneidos libro confecta, Venus inscribitur, absolvit 
Argentinae a. 1584, alteram, cui liber quartus praebuit argumen- 
tum et quae Dido iiiscripta est, iam tribus annis ante ediderat 
Tubingae. In utraque auctor id operae dedit, ut licet alio usus sit 
metri genere, phrasin Yergilianam retinuerit et, quantum fieri 
posset, nullum aliud verbum quaesierit. Quo labore facile mihi 
quidem persuaderi patiar hoc effecisse Frischlinum ut primus et 
quartus liber Aeneidos melius intelligi possitit a discipulis, etsic 
assecutum esse quod sibi in hoc scriptionis genere proposuisset. *) 



(si ad laetam catastrophen respieias) tamen in ahis omnibus tristes sunt 
magnarum personarum exitus, Igitur secuadus liber in fine mortem 
Creusae conlinet: tertias Anchisae, quartus Didonis, quintus Palinuri, 
sextus interitum Marcelli, septimus ante Cutalogum recital caedem 
Galesi ct Almonis , octayus interitum Caci , nonus praeter oceidionem 
Nisi et Euryali, etiam circa finem Numani easum exponit : decimus 
vero morte Mezentii, undecimus nece Camillae^ duodecimus caede Turni 
finitur, Haee cogitatio eo me impuUt^ ut de Virgil iana Aeneide in Tragoedias 
redigenda iam olim meditari mecum coeperim. — Praeter Frischlinum fue- 
runt etiam alii, qui argumento ex Aeneide delibato tragoedias scripserunt. 
Quo referendi sunt: 

Joh. Lucienberg, Inclyta Aeneis P. Virgilii Maronis poetarum 
optimi, in regiam tragico-comoediam, servatis ubique heroicis yersibus, 
non minor! industria quam labore conclnne redacta. Francof. ad M. 1576. 4. 

Micb. Hospenius, Equus Troianus sive de eversione Ilii. Tra- 
goedia ex libro secando Aeneidos Virgilii. Argent. 1690. 

Th. Coberus, Troia, Tragoedia ex libro secundo Aeneidos Virgilii. 
Lipsiae 1593. 

*) Qualem docendi methodum in explicandis poetis secutus sit, his 
verbis declaravit ibidem: Volo iuventutem exercere in mea schola Poelica^ 

In rdiquorum vero librorum argu mentis, si ea snscepisset elabd- 
randa, perquam dabium est utrum aeque ac in illis satis sibi 
aliisque fuisset facturus. Sed qiiidquid hac de re sit, hoc saltern 
edita Didone ostendit Frischlinus, historiam istius feminae sane- 
quam aptissimam esse quae in tragoediae formam redigeretur. 

Attamen falsum sit opinari, Frischlinum primum. fuisse qui 
Didonem fecerit tragoediae argumentum ; novimus enim tres 
saltern fuisse, et fortasse fuerunt plures, qui idem prius tenta- 
verint, quorum lucubrationes his prodierunt titulis: 

Dido. Tragoedia noya ex qnataor prioribns libris Aeneidos desnmpta 
et Loyanii oUm publice ezbibita Authore Petro Ligneo Grayelin- 
gano. Adiectis postea in eosdem quatuor Yirgilii libros ab eodem authore 
nonnullis annotatiuncnlis studiosae inyentati non inutilibas. Antyerpiae 
Apud loannem YYithagiam. Anno 1559. 8^ (tn /Site ;') Acta publice Loyanii 
pridie nonas Maii 1550. in actu Licentiae Theologicae supradicti D. Dayidis 
(Sexagii, sacrarum llterarum Licentiati, Ecclesiaeque collegiatae sanctl 
Petri apud Loyanienses Oanonici) cum summo frequentissimi auditorii 
applausu. 

Dido. Tragoedia noya. Ad illustriss. heroem ac dominum, D. Guiliel- 
muro, Auraicae principem, comitem Nassayiae, Cattorum, Buraniae, Ler- 
dami, &c. Dynastam Bredae, et Yselsteni &c. Ordinis Yelleris Aurel 
equitem. Accessit ad eundem Epicedion in illustriss. dominum, D. Guiliel- 
mum patrem snum, Nassayiae comitem &c. Per Aulum Gerardum 
Dalanthum, Heusdanum, Antyerpiae, ap. loannem Latium. M.D.LIX. 8^. 

Dido. Tragoedia, de fuga et hospitio Aeneae Troiani, apud Didonem 
Reginam Carthaginis: qua extraordinarii et errantes motus in yagis 



ut primo ediseant VirgilU phratin^ et genus illud dicendi grandiloquum^ ac 
numeris vinetum, Deinde volo illos haec eadeniy quae edidieerunt^ in scena 
reeitare: ut non^^olum memoria illorum crebro usu aeualur, scd ettam decori 
gestus et apta pronunciatio eondocealur. Volo denique animum accendi et 
excitari in tenera aetate, ut aliquando viri facti promptius el eordatiu^ 
coram aliis, praeserlim in coetibus el conventibus publicis^ loquantuj^. 

illicitisqne amoribiuiy qui yix nnqnam bonos ezitas sortiuntnr, descripti 
sunt. In usam stadiosae pubis ex Yergilu secando, primo et quarto 
Aeiieid. libris paraphrastice tractata historia et in Tragicae actionis 
formam, in Dania, Prassia, et Saxonia, ubi Auctor certis negociis prae- 
fuit, animi gratia conscripta per HenricnmKnaustium, laris 
utrinsqne Doctorem. Francof. Haered. Chr. EgenolpM. 1566. 80. 

His poetis, quos liceat appellare Tragicos recentes, nuncnovus 
quidam accedet, id est, cuius labor adhuc latuit in Bibliotheca- 
rum tenebris manu scriptus, e quibus tamen mihi quidem visus 
est non omnino indigniis qui tandem aliquando in lucemprotra- 
heretur. Hie scilicet, quum illi, praeter alia quae adhibuerunt 
artificia, multo labore heroicam poesin in aliud metrum trans- 
formaverint, bic, inquam, multo simpliciorem viam ingressus, 
ipsos Vergilii versus servavit longe maximam partem integros, 
hie illic tamen aliquantum mutatos: quibus quum paucos tantum 
de suo interponere necesse habuerit, sic varias dialogi partes, in 
quibus Vergilius personas suas introducit colloquentes, ita inter 
se connexuit, ut non dubium sit quin haec tragoedia, siinscena 
agatur, bene sit processura, possitque vel lecta aliquid conferre 
quo eam partem Aeneidos melius intelligant discipuli. *) 

Ad hunc modum igitur quum dispositum sit hoc opusculum, 
cui Auctor ipse titulum dare neglexit, optime mihi quidem vide- 
tur potuisse inscribi: Dido, Tragoedia^ ex scgmentis priorum 
librorum Aeneidos composiia; neque enim assentior Meinardo 



*) Einsdem argamenti tragoediam ineditam, sed ab hac qnam trac- 
tamus diversam, utpote nee Actibns distinctam et alio metri genere 
scriptam , possidet Bibliotbeca Leidensis, qaae a Geelio in Catalogo libro- 
rum manuscriptorum p. 189. his verbis memoratur: 

„P. Cunaei autographa Tragoedia Dido. Constat 900 [1. 875.] 
versibus cum Cboro. Personae: Dido, Anna, luno, Venus, larbas, lupiter, 
Mercurius, Aeneas, Sycbaei umbra. Satellites. — E Legato Cunaeorum, 
Yolamen 22 foliorum in Quarto, gerens numerum 7." 



XI 



Tydemannp, qui hunc Godicem aliquando possedit, cuius manu 
in prima pagina scriptum exstat: Dido: Tragoedia^ Cento Virgi- 
lianus: sive Virgiliiis Tragicus; hanc quippe denominationem 
equidem huic opusculo non concedendam esse existimo. Centonum 
enim, quales ex antiquitate habemus ab Ausonio, Faltonia Proba 
aliisque confectos, earn naturam esse novimus, ut versus alii, 
nisi Yergiliani, omnino non admittantur; et quomodo hos con- 
necti opoi-teat, his verbis praecepit Ausonius in Praef< ad Gento- 
nem nuptialem, quern ad Paulum suum misit; Stpa^em, inquit, 
ut doceam docendus ipse^ cento quid sit, dbsolvam, Variis de 
locis sensihusque diversia quaedam carminis sttmctura solidatur : 
in unum veraum ut coeant aut caesi duo^ aut unus et sequens 
cum medio. Nam duos iunctim locare, ineptum eat: et trea 
una aerie^ merae nugae, Huic igitur opusculo non convenire 
nomen Centonis, non necesse est ut multis ostendam, quumeius 
naturam plane diversam esse satis appareat cum ex pluribus 
versibus Vergilii una serie continuatis, turn ex iis quos Auctor 
de suo interposuit. 

Si quis vero ex iis quae dicta sunt, nondum intell6xerit,quae 
sit proprietas Centonum, eum delegamus ad opusculum a. 1867 
a nobis editum, quod inscriptum est: De Eccleaia. Anonymi 
Cento Vergilianua ineditu^a. Ex apographo Codicia Salma^iani^ 
quod eat in Bibliotheca Leidenai inter Codd. MSS, Voaaianoa, 
cuius cajrminis, quod veram Gentonis naturam refert, itaparavi- 
mus editionem, ut, quod textus repraesentat, idem uno tenore 
legi possit ex diversis Vergilii versibus in infima pagina a me 
positis. Ex ipso utique adspectu non dubito quin appareat quam 
admirabili Vergilianorum versuum cognitione, quamque parata eos 
undique conquirendos connectendi arte opus sit poetae qui Gen- 
tonem fabricari conetur. Geterum quid istiusmodi poetae liceat 
aut non liceat mutare in verbis Vergilii, uberius exposuit lul. 
Roscius HortinuB in Epist. ad adolescentes Gapilupos, quae legitur 
sub flnem libri VirgiluhCentonea auctorum notae optimae anti- 
quorum et recentiumed. Henr. Meibomio,Helmaestadiii597. 

Sed i^eo ad praesens opusculum, ut paucis exponam quo- 
modo rem suam egerit opifex. 

Miserrimam Didonis historiam, quae satis nota est, Tragicus 
noster in quinque Actus divisit, quorum singulorum hoc est 

ARGUMENTUM: 

I. Dnm Venus, a love interrogata quam ob rem doleret, Aeneae sui Troia- 
Boramqne causam agit, quod ira lunonls ab Italia averterentur, et lupiter 
spe felicis posteritatis potentiaeque Romanorum dolorem filiae consolatur 
(1 — 74), Aeneas, in Libyam appulsus, cum Achate, locorum ignarus, 
explorat novam regionem. Quibus quum obviam sese praeberet Venus in 
speciem venatricis ornata, naves dispersas salyas esse nuntiat ostenditque 
non procul illinc abesse Cartbaginem ; quo ut gressus suos dirigant hor* 
tatnr filium, qui turn demum quum abierat matrem suam agnoscit 
(75 — 184). Ambo mox urbem ingressi yident socios salvos, in iisque 
Ilioneum Reginae supplicantem ut novos advenas cum rege suo servare 
velit; cui Dido et bunc et reliquos omnes benigne exceptum iri promit- 
tit. Interim Aeneas, qui loquentes audiverat, sed a nulk) visus quippe 
matris beneficio nebula cinctus, bortatu Acbatis in lucem prodit et 
Reginae gratum testatur animum quod promlsisset hospitium. Haec 
autem primo viri adspectu obstnpescit, mox eius amore inflammatur 
(186-^273). 

II. Dido amore Aeneae insaniens animi morbum sorori aperit, eiusque 
consilium secuta ad nuptias animiim adiicit (274 — 328). Ergo hospitem 
hortatur ut urbem a se conditam inspiciat, et deinde ftita, quae pass us 
esset, sibi enarret. Quod ntrumque quum fecisset Aeneas, invitatur a 
Didone ut secum snis tectis succurrere velit (324-*-641). 

III. Tum luno, quo facUius Aeneam ab Italia averteret, agit cum 
Venere, ut eius bona cum venia liceat Aeneae Didonem uxorem ducere; 
quoque id commodius fieri possit, se opportunitatem oblaturamostendit: 
quod approbatur a Venere (542—576). Postridie Aeneas et Dido cum 
magna manu venatum eunt. Ibi, omnibus iam praedae intentis, luno 
subitam immisit tempestatem. Comites alius alio diffugiunt; Aeneas et 
Dido in idem antrum conveniunt ibique in&nstis ominibus iunguntnr 
(577 — 605). Venus tamen, quod neque lunonio hospitio neque muliebri 

inconstantiae satis fidebat, sopito in Idaliae Incis Ascanio, qiiiana?ibii8 
in conyiyiam arcessebatar, pro eo Capidinem substitnit, qni inter ampleziis 
et oscnla latenter Reginae amorem inspirat Aeneae (606 — 648). 

lY. Aeneas dam amore Didos tenetur, iam hie sibi partam reqniem 
ratns, iubet socios subdncere classem et noyam sedem portis tneri et 
propngnacnlis. Sed mox qunm Mercnrins ad enm missus mandasset nt 
relicta AMca in Italiam nayigaret, loyis imperio obsecntns qnaecnnqoe 
ad nayigationem essent necessaria, clam per socios parari inbet (649-697). 
At Dido, abi classem instaarari sensit, snspicata id qnod res erat, 
grayiter cum Aenea expostnlat, enmqne precibus et lacrimis ab incepto 
reyocare conator. Omnia interim ad fagam parata esse nuntiat Achates 
(698 — 795). Tandem quoqne per sororem id saltem impetrare tentat Dido, 
ut Aeneas aliqnantisper moretar: qnam tamen celat qnod animo medi- 
tabatur (796—834). 

y. Qnam yero Aeneas, iternm in somnis a Mercnrio admonitns, intem- 
pesta nocte ancoras solyisset, et Anna omnes snas preces frastra effasas 
esse nnntiasset. Dido decreyit mori; qnod tamen dissimnlans mandat 
sorori nt in interiore aedinm parte ingentem pyram exstmat eiqne 
imponat arma Aeneae et exnyias omnes: Telle se, a Massylae gentis 
sacerdote edoctam, quo se solyeret amore, magicum parare sacrum (835*887). 
Deliberanti quid faceret, quae spretis prioribus procis nunc ipsa ab Aenea 
relicta esset, Barce, Sychaei nutrix, nuntiat Troianos mane in altum 
ayectos. Tum recrudescente dolore furens. Dido ablegata Barce Aeneam 
diris deyoyet, et toro incumbens necem sibi consciscit. Sero accnrrit 
Anna, quae extremnm morientis halitum legens, Joyem obtestatnr at 
inyisam Troianornm gentem eyertat (888—995). 

• 

Peracta fabula in scenam procedit omnis histrionnm chorus, qui appel- 
lari solet Grkx; quod nomen iam a Plauto (Casin. proL 22) etTerentio 
(Phorm, prol. 33) hac in re usurpatum est. Ex his unus, omnium reli- 
quorum nomine, Spectatores panels alloquitur. 

De auctore huius tragoediae nihil habeo quod dicam, quum 
nee aliunde nomen eius cognoscatur, nee in fronte Godieis adscrip- 
tum sit. Fieri tamen potest ut aliis aliquando, qui harum rerum 
peritl sunt, si inquirere velint, hoc detegere eontingat ex sci-ip- 
tura, quae mediam saeculi XVII partem redolere videtur. Pro 

autographo enim hunc Codicem habendum esse licet suspicari ex 
pluribus, quae hie illic factae sunt, lituris et transpositionibus 
aliisque correctionibus, quae admodum frequentes sunt. Nihilomi-" 
nus tamen his non efTectum est, ut omnia correcta sint in quibus 
contra prosodiam peccatum est ; ex qua re apparet auctorem operi 
suo extremam, quae dicitur, non admovisse manum. 

Istud igitur incerti auctoris autographum quum ante duode- 
cim fere annos examinandum sumpsissem ex Bibliotheca Leidensi, 
in quam non diu ante fuerat illatum ex auctione librorum Tyde- 
manni filii (1865) et nunc numerum gerit XVIII. 739. confeci 
mihi, quo melius eam rem explorarem, Apographum ; quod deinde 
tamen mihi in aliis rebus apparandis occupato iacuit intactum. 
Id vero, quum censerem non ea sorte dignum esse ut mox in 
vicum deferretur vendentem tus et odores, hisce diebus — impe- 
trata ad eam rem venia a Viro Doctissimo Du Rieu, cui praefec- 
turam Bibliothecae nuper mandatam esse ex animo gratulor — 
istud igitur Apographum nunc cum brevi Annotatione, qua loci 
in Aeneide indicarentur , typis excudendum curavi. Yolebam 
scilicet, quod non abs re fore opinabar, aliquid habere paratum, 
quod munusculi instar oiierrem amicis, ubi eos hortaturus essem 
ut ad celebrandam Societatis nostrae festivitatem semisaecularem 
frequentes Leidam convenire vellent. Quibus si hoc, quantulum* 
cunque sit, non omnino displicuerit, non erit quod meae me 
poeniteat operae. 



DIDO. 



DRAMATIS PERSONAE. 



I U P I T E R. 
VENUS. 

aenIeas. 

ACHATES. 

I L I O N E U S. 

DIDO. ^ 

ANNA, 

I UNO. 

C U P I D O. 

MERCURIUS. 

B A R c £ , nutrix Sychaei. 
VENATORES, personac mutae. 



ACTUS PRIMUS. SCENA PRIMA. 

lupiter. Venus. 

Quis haeCy laeia Venus ^ ianius tibi nuhila luctus 
Conciliate quae causa oculos moerore serenos 
Offuscaty lacrimisque sinum complevit obortis? 
Eloquere et ianias genitori edissere curas. 

VENUS. 

5 Divorum geniior ^ qui res hominumque deumqu6 
Aetemis regis imperiis, et fulmine terres, 
Quid meus Aeneas in te committere tantum, 
Quid Troes potuere, quibus, tot funera passisj 
Cunctus ob Italiam terrarum clauditur orbis? 

lo Certe hinc Romanes olim, volventibus anriis, 
Hinc fore ductores , revocato a sanguine Teucri , 
Qui mare, qui terras omni dicione tenerent, 
Pollicitus, quae te, genitor, sententia vertit?' 
Hoc equidem occasum Troiae tristesque ruinas ' 

15 Solabar, fatis contraria fata rependens; 
Nunc eadem fortuna viros tot casibus actos 
Insequitur. Quem das finemy rex magne, laborum? 



Antenor potuit, mediis elapsus Achivis, 
lUyricos penetrare sinus atque intima tutus 

20 Regna Libumorum, et foiitem superare Timavi, 
Unde per ora novem vasto cum murmure montis 
It mare proruptum et pelago premit arva sonanti. 
Hie tameii ille urbem Patavi sedesque locavit 
Teucrorum, et genti nomeu dedit armaque fixit 

25 Trola : nunc placida compostus pace quiescit. 
Nos, tua progenies, coeli quibus adnuis arcem, 
Navibus, infandum! amissis, unius ob iram 
Prodimur atque Italis louge disiungimur oris. 
Hie pietatis honos? sic nos in sceptra reponis? 

lUPITER. 

30 Parce metu, Cytherea, manent immota tuorum 
Fata tibi; cernes urbem et promissa Lavini 
Moenia, sublimemque feres ad sidera coeli 
Magnanimum Aenean; neque me sententia vertit. 
Hie tibi — fabor enim, quando haec te cura remordet, 

35 Longius et volvens fatorum arcana movebo — 
Bellum ingens geret Italia populosque'feroces 
Contundet, moresque viris et moenia ponet, 
Tertia dum Latio regnantem viderit aestas, 
Temaque transierint Rutulis hibema subactis. 

40 At puer Ascanius, cii nunc cognomen lulo 

Additur, — Ilus erat, dum res stetit Ilia regno — 
Triginta magnos volvendis mensibus orbis 
Imperio explebit, regnumque ab sede Lavini 
Transferet, et longam multa vi muniet Albam. 

45 Hie iam ter centum totos regnabitur annos 
Gente sub Hectorea, donee regina sacerdos 
Marte gravis geminam partu dabit Ilia prolem. 



Inde lupae fulvo nutricis tegmine laetus 
Romulus excipiet gentem, et Mavortia condet 

50 Moenia , Romanosque suo de nomine dicet. 
His ego nee metas rerum nee tempora pono ; 
Imperium sine fine dedi. Quin aspera luno, 
Quae mare nune terrasque metu eoelumque fatigat, 
Consilia in melius referet, meeumque fovebit 

55 Romanos, rerum dominos, gentemque togatam. 
Sie plaeitum. Veniet lustris labentibus aetas, 
Cum domus Assaraei Phthiam elarasque Mycenas 
Servitio premet ac vietis dominabitur Argis. 
Naseetur pulehra Troianus origine Caesar , 

60 Imperium Oeeano, famam qui terminet astris, 
lulius, a magno demissum nomen lulo. 
Hune tu olim coelo, spoliis Orientis onustum, 
Aeeipies secura; vocabitur hie quoque votis. 
Aspera tum positis miteseent saecula bellis; 

65 Cana Fides, et Vesta, Remo eum fratre Quirinus, 
lura dabunt; dirae ferro et compagibus artis 
Claudentur Belli portae; Furor impius intus 
Saeva sedens super arma et centum ■ vinetus aenis 
Post tergum nodis fremet horridus ore eruento. 

70 Interea et Maia genitum mittemus ab alto, 
Ut terrae, utque novae pateant Carthaginis arces 
Hospitio Teueris, ne fati nescia Dido 
Finibus expellat, verum regina quietum 
Aecipiat Teueris animum mentemque benigam. 



ACTUS PRIMUS. SCENA SECUNDA. 
Aeneas. Achates. Venus. 

75 Nunc quoniam lux alma data est, exire looosqne 
Explorare novos, quas vento accessimus oras, 
Qui teneant.(nam inculta vides) hominesne feraene, 
Quaerexe constituo, sociisque exacta referre. 
Classem in convexum nemorum sub rupe cavata 

80 Arboribus clausam circum atque horrentibus umbris 
Duxi; ieque uHo gradiar comiiatus y Achates. 

ACHATES. 

SH felii; faustumque ei non sine numine Divum 

Htu pepulisse rates saivasque egisse caritias. 

Atque utinam Divorum aliquisy quern tristia tangunt 
85 DardaniduM fata et tanti sine fine labores , 

Dispersas dignetur et hue cofnpellere naves 

Et tuto laetam coniungat litore classem! 

Sed quae^ nate Dea^ dubiatn hie properare per umhram 

Est visa atque errans celeres intendere gressuSj 
90 Virginis os habitumque gerens et virginis arma, 

Spartanae, vel qualis equos Threissa fatigat 

Harpalyce volucremque fuga praevertitur Hebrum? 

Namque humeris de more habilem suspenderat arcum 

Venatrix, dedit ecce comam diflfundere ventis, 
95 Nuda genuy nodoque sinus coUecta fiuentes. 

Adgreditur, 

VENUS. 

Vos iuvenes, monstrate, mearum 
Vidistis si quam hie errantem forte sororum, 
Succinctam pharetra et maculosae tegmine lyncis, 



Aut spumantis apri curium clamote premedtesi/* 

AKNEAS. 

100 Nulla tuarum audita mihi neque visa sororunii; '> 

Oy.quam te memorem, virgo? namque.haud tibi vulUis. 
MortaUs, nee Vox hominem sonat; o, dea certe^ 
An Phoebi soror? an Nympharum sanguinis tma? 
Sis felix, nostrumque leves, quaecunque, laboremi^ 

105 £t, quo sub coelo tandem, quibus orbis in oris 
lacteiiiur, doceas ; ignari hominumque locorumque ^ 
ErramuSy vento hue vastis et fluetibusaeti: • ' 
Multa tibi ante aras nostra eadet hostia dexttra. 
Eloquerc^ 

VENUS. 

Haud equidem tali me. dignor honore; . : 

no Virginibus Tyriis mos est gestare pharetram, 
Purpureoque alte suras vindre cothumo* 

Punica regna vides, Tyrios et Agenoris ufbem; 
Sed fines Libyci, genus intractabile bello. ^ 
Imperium Dido Tyria regit urbe profecta, 

115 Germanum fugiehs. Longa est iniuria, loilgae > t 

Ambages; sed summa sequar fastigia rerum. 
Huic coniunx Sychaeus erat, ditissimus agri 
Phoenicum, et magno miserae dileetus amore/ :. 
Cui pater intactam dederat, primisque iugarat 

120 Ominibus. Sed regna Tyri germanus habebat. t 

Pygmalion, scelere ante alios immanior omnes. 
Quos inter medius venit furor. Hie Sydiaeum 
Impius ante aras atque auri eaecus amore 
Clam ferro incautum superat, securus amonim 

125 Germanae; faetumque diu celavit, et aegram, . : 

Multa malus simulans, vatia spe lusit amantem^ 

Ipsa sed in §6innis inhumati venit imago 
Coniugis , ora modis attoUens pallida miris ; 
Cnideles aras traiectaque pectora ferro 

130 Nudavity caecumque domus scelus omne retexit. 
Turn celerare fugam patriaque excedere suadet, 
Auxiliumque viae veteres tellure recludit 
Thesauros, ignotum argenti pondus et auri. 
His commota fugam Dido sociosque parabat. 

13s Cbnveniunt, quibus aut odium crudele tyranni 
Aut metus acer erat; naves, quae forte paratae, 
Corripiunt, onerantque auro. Portantur avail 
Pygmalionis opes pelago; dux femina facti. 
Devenere locos, ubi nunc ingentia cernis 

140 Moenia surgentemque novae Carthaginis arcem, 
Mercatique solum, facti de nomine Byrsam, 
Taurino quantum possent circumdare tergo. 

Sed vos qui tandem? quibus aut venistis ab oris, 
Quove tenetis iter, quidve his vos detinei oris? 

AENEAS. 

145 O Dea, si prima repetens ab origine pergam, 
£t vacet annales nostrorum audire laborum , 
Ante diem clauso componet Vesper Olympo. 
Nos IVoia antiqua, (si vestras forte per aures 
Troiae nomen iit) diversa per aequora vectos 

150 Forte sua Libycis tempestas appulit oris. 

Sum jpius Aeneas , raptos qui ex hoste Penates 
Classe veho mecum , fama super aethera notus. 
Italiam quaero patriam et genus ab love summo. 
Bis denis Phrygium conscendi navibus aequor, 

155 Matre dea monstrante viam, data fata secut^is; 
Vix septem convulsae undis Euroque supersunt. 



Ipse ignotus , egens , Libyae deserta peragro , 
Europa atque Asia pulsus, terraque marique. 

VENUS. 

Quisquis es , haud , credo , invisus coelestibus auras 
1 60 Vitales carpis, Tyriam qui adveneris urbem. 

Ferge modO| atque hinc te reginae ad limina perfer. 
Namque tdbi reduces socios classemque rclatam 
Nuntio et in tutum versis aquilonibus actam, 
Ni frustra augurium vani docuere parentes. 
165 Aspice bis senos laetantes agmine cycnos, 
Aetheria quos lapsa plaga lovis ales aperto 
Turbabat coelo, nunc terras ordine lougo 
Aut capere aut captas iam despectare videntur: 
Ut reduces illi ludunt stridentibus alis , 
170 Et coetu cinxere polum cantusque dedere, 
Haud aliter puppesque tuae pubesque tuorum 
Aut portum tenet, aut pleno subit ostia velo. 
Perge modo, et, qua te ducit via, dirige gressum. 

ACHATES. 

O quanios decoris plus quam tnortalis honores , 
17s Quos video vultus! Rosea cervice refulsit, 
Ambrosiaeque comae divinum vertice odorem 
Spiravere , pedes vestis defiuxit ad imos , 
Et vera incessu patuit dea. 

AENEAS. 

Hanc ego tnairem 
Agnosco et ficio fallaces numine vultus. 
180 Quid natum totiens , crudelis tu quoque , falsis 
Ludis imaginibus? cur dextrae iungere dextram 
Non datur, ac veras audire et reddere voces ? 

Sed rapiamus iter^ nobis qua semita monstrat. 
Haud dubium nostris adspirant nutnina coeptis* 

ACTUS PRIMUS. SCENA TERTIA. 
Ilioneus. Dido. Aeneas. Achates. 

185 O Regina, novam cui condere luppiter urbem 

lustitiaque dedit gentes frenare superbas , 

Troes te miseri , ventis maria omnia vecti , 

Oramus: prohibe infandos a navibus ignes, 

Parce pio generi , et propius res adspice nostras. 
190 Non uos aut ferro Libycos populare Penates 

Venimus, aut raptas ad litora vertere praedas; 

Non ea vis animo, nee tauta superbia victis. 
Est locus, Hesperiam Graii cognomine dicunt, 

Terra antiqua, potens armis atque ubere glebae; 
1 95 Oenotri coluere viri; nunc fama, minores 

Italiam dixisse ducis de nomine gentem. 

Hue cursus fuit: 

Cum subito adsurgens iluctn nimbosus Orion 

In vada caeca tulit, penitusque procacibus austris 
200 Perque undas, superante salo, perque invia saxa 

Dispulit; hue pauci vestris adnavimus oris. 
Quod genus hoc hominum ? quaeve hunc tarn barbara morem 

Permittit patria? hospitio prohibemur areuae; 

Bella cient, primaque vetant consistere terra. 
205 Si genus humanum et mortalia temnitis arma, 

At sperate deos memores fandi atque nefandi. 

Rex erat Aeneas nobis, quo iustior alter 

Nee pietate fuit, nee bello maior et armis. 

Quem si fata virum servant, si vescitur aura 
210 Aetheria, neque adhuc crudelibus occubat umbris, 

Non metus, officio ne te certasse priorem 

Poenileat Sunt et Siculis tregionibus urbes 
Anraque, Troianoque a sanguine clams Acestes. 
Quassatam ventis liceat subducere classem 

215 Et silvis aptare trabes et stringere remos, 
Si datur ItaHam, sociis et rege recepto, 
Tendere, ut Italiam laeti Latiumque petamus; 
Sin absumpta salus , et te , pater optime Teucrum , 
Pontus habet Libyae, nee spes iam restat luli, 

220 At freta Sicaniae saltern sedesque paratas , 

Unde hue advecti, regemque petamus Acesten. 

DIDO. 

Solvite corde metum , Teucri , sedudite curas. 

Res dura et regni novitas me talia cogunt 

Moliri , et late fines custode tueri. 
225 Quis genus Aeneadum, quis Troiae nesciat urbem 

Virtutesque virosque, aut tanti incendia belli? 

Non obtunsa adeo gestamus pectora Poeni, 

Nee tam aversus equos Tyria Sol iungit ab urbe. 

Seu vos Hesperiam magnam Satumiaque arva, 
230 Sive Erycis fines regemque optatis Acesten , 

Auxilio tutos dimittam, opibusque iuvabo. 
Vultis et his mecum pariter considere regiiis: 

Urbem quam statuo , vestra est : subducite naves ; 

Tros Tyriusque mihi nuUo discrimine agetur. 
23s Atque utinam rex ipse Noto compulsus eodem 

Adforet Aeneas! Equidem per litora certos 

Dimittam et Libyae lustrare extrema iubebo, 

Si quibus eiectus silvis aut urbibus errat. 

ACHATES. 

Nate Dea, quae nunc animo sententia surgit? 
240 Omnia tuta vides, classem sociosque receptos. 

Unus abest, medio in fluctu quern vidimus ipsi 
Submersum; dictis respondent cetera matris. 

AENEAS. 

Alloquar. O Regtna , palam , quem quaeritis , adsum , 
Troius Aeneas, Libycis ereptus ab undis. 

245 O sola infandos Troiae miserata labores , 

Quae nos , reliquias Danaum j terraeque marisque 
Omnibus exhaustos iam casibus , omnium egenos , 
Urbe , domo , socias , grates persolvere dignas 
Non opis est nostrae , Dido , nee quidquid ubique est 

250 Gentis Dardaniae, magnum quae sparsa per orbem. 
Di tibi , si qua pios respectant numina , si quid 
Usquam iustitia est et mens sibi conscia recti , 
Praemia digna ferant. — Quae te tam laeta tulerunt 
Saecula ? qui tanti talem genuere parentes ? 

255 In freta dum fluvii current , dum montibus umbrae 
Lustrabunt convexa, polus dum sidera pascet, 
Semper honos nomenque tuum laudesque manebunt. 

DIDO. 

Quis te , nate Dea , per tanta pericula casus 
Insequitur? quae vis immanibus adplicat oris? 

260 Tune ille Aeneas, quem Dardanio Anchisae 

Alma Venus Phrygii genuit Simoentis ad undam? 
Atque equidem Teucrum memini Sidona venire 
Finibus expulsum patriis , nova regna petentem 
Auxilio Beli ; genitor tum Belus opimam 

265 Vastabat Cyprum, et victor dicione tenebat. 
Tempore iam ex illo casus mihi cognitus urbis 
Troianae nomenque tuum regesque Pelasgi. 
Ipse hostis Teucros insigni laude ferebat, 
Seque ortum antiqua Teucrorum ab stirpe volebat. 



^ 

270 Quare agite , o tectis , iuvenes , succedite nostris. 
Me quoque per multos similis fortuna labores 
lactatam hac demum voluit consistere terra, 
Non ignara mali miseris succurrere disco. 



ACTUS SECUNDUS. SCENA PRIMA. 
Dido. Anna. 

Anna soror , quae me suspensam insomnia terrent ! 

27s Quis novus hie nostris successit sedibus hospes , 

Quem sese ore ferens , quam forti pectore et armis ! 
Credo equidem , nee vana fides , genus esse deorum : 
Degeneres animos timor arguit. Heu , quibus ille 
lactatus fatis ! quae bella exhausta canebat ! 

280 Si mihi non animo fixum immotumque sederet, 
Ne cui me vinclo vellem sociare iugali , 
Postquam primus amor deceptam morte fefellit; 
Si non pertaesum thalami taedaeque fuisset, 
Huic uni forsan potui succumbere culpae, 

285 Anna , fatebor enim , miseri post fata Sychaei 
Coniugis et sparsos fraterna caede Penates, 
Solus hie inflexit sensus , animumque labantem 
Impulit. Agnosco veteris vestigia flammae. 
Sed mihi vel tellus optem prius ima dehiscat, 

290 Vel Pater Omnipotens adigat me fulmine ad umbras , 
Pallentes umbras Erebi , noctemque profundam , 
Ante , Pudor , quam te violo , aut tua iura resolvo. 
Ille meos , primus qui me sibi iunxit , amores 
Abstulit; ille habeat secum servetque sepulchro 

295 fncolumes. 

ANNA. 

O luce magis dilecta sorori , 
Solane perpetua moerens carpere iuventa. 
Nee dulces natos. Veneris nee praemia noris? 
Id einerem aut Manes eredis eurare sepultos? 
Esto: aegram nuUi quondam flexere mariti, 

300 Non Libyae, non ante Tyro; despectus lartas 
Ductoresque alii , quos Afriea terra triumphis 
Dives alit: placitone etiam pugnabis amori? 
Nee venit in mentem , quorum eonsederis arvis ? 
Hine Gaetulae urbes , genus insuperabile bello , 

305- £t Numidae infreni eingunt et inhospita Syrtis; 
Hine deserta siti regio; lateque furentes 
Bareaei. Quid bella Tyro surgentia dicam 
Germanique minas? 
Dis equidem auspieibus reor et lunone seeunda 

310 Hue eursum Iliaeas vento tenuisse earinas. 

Quam tu urbem, soror, hanc cernes, quae surgere regna 

Coniugio tali! Teuerum eomitantibus armis . 

Puniea se quantis attollet gloria rebus 1 

Tu modo posce deos veniam, sacrisque litatis 

31 S Indulge hospitio, eausasque innecte morandi, 
Dum pelago desaevit hiems et aquosus Orion, 
Quassataeque rates » dum non tractabile eoelum. 
Ecce tihi Aeneas , pr<uclara in luce refulgens , 
Os humerosque deo similis; certe ipsa deeoram 

320 Caesariem nato genetrix lumenque iuventae 
Purpureum et laetos oculis adflavit honores : 
Quale manus addunt ebori deeus, aut ubi flavo 
Argentum Pariusve lapis eircumdatur auro. 

. ACTUS SECUNDUS. SCENA ALTERA. 

Dido. Aeneas. 

Nate Dea y quae visa iibi mea moenia / qualis 
325 Urbs ncva , parta quUs Tyr'tis , regnumque repertum f 

AENEAS. 

Obsiupui , Regina , ubi M miracula vidi , 
Miratus moles , iantas Carthaginis arces , 
Mirattis portas strepitumque et strata viarum. 
Instant ardentes Tyrii; pars ducere muros, 

330 Molirique arcem et manibus subvolvere saxa; 
Pars optare locum tecto et condudere sulco. 
lura magistratusque legunt sanctumque senatum* 
Hie portus alii efifodiimt; hie alta theatri 
Fundamenta locant alii, immanesque columnas 

335 Rupibus excidunt, scenis decora alta futuris. 
Qualis apes aestate nova per ilorea rur^. 
Exercet sub sole labor, cum gentis adultos 
Educunt fetus , aut cum liquentia mella 
Stipant et dulci distendimt nectare cellas. 

340 O fortunati, quorum iam moenia surgunt! 

DID0« 

Nunc age, et a prima die, hospes, origine nobis 
Insidias tantas Danaum, casusque tuorum, 
Erroresque tuos; nam te iam septima portat 
Omnibus errantem terris et fluctibus aestas. 

AENEAS. 

345 Iniandum, Regina, iubes renovare dolorem. 
Sed si tantus amor casus cognoscere nostros, 
Incipiam. 

Fracti bello fatisque repulsi 
Ductores Danaum , tot iam labentibus annis , 
Instar montis equum divina Palladis arte 

350 Aedificanty sectaque intexunt abiete costas; 
Votum pro reditu simulant; ea fama vagatur. 
Hue delecta virum sortiti corpora furtim 
Includunt caeco lateri, penitusque cavemas 
Ingentes uterumque armato milite complent. 

355 Est in conspectu Tenedos , notissima fama 

Insula, dives opum, Priami dum regna manebant, 
Nunc tantum sinus et statio male fida carinis; 
Hue se provecti deserto in litore coudunt. 
Nos abiisse rati et vento petiisse Mycenas , 

360 Di vidimus muros et moenia pandimus urbis. 
Accingunt omnes operi , pedibusque rotarum 
Subiiciunt lapsus , et stuppea vincula coUo 
Intendunt. Scandit fatalis machina muros , 
Feta armis. 

365 Tempus erat, quo prima quies mortalibus aegris 
Incipit et dono divum gratissima serpit. 
In somnis , ecce , ante oculos moestissimus Hector 
Visus adesse mihi largosque effundere fletus, 
Raptatus bigis ut quondam aterque cruento 

370 Pulvere , perque pedes traiectus lora tumentes. 
Hei mihi , qualis erat ! quantum mutatus ab illo 
Hectore, qui redit exuvias indutus Achilli, 
Vel Danaum Phrygios iaculatus puppibus ignes! 
Squalentem barbam et concretos sanguine crines 

375 Vulneraque ilia gerens, quae circum plurima muros 
Accepit patrios. Ultro flens ipse videbar 
Compellare virum et moestas expromere voces. 

Ille nihil, nee me quaerentem vana moratur, 
Sed graviter gemitus imo de pectore ducens, 

380 „Heu fuge, nate Dea, teque his" ait „eripe flammis. 
lyHostis habet muros; ruit alta a culmine Troia. 
„Sat patriae Friamoque datum: si Pergama dextra 
„Defendi possent, etiam hac defensa fuissent. 
„Sacra suosque tibi coramendat Troia Penates; 

385 „Hos cape fatorum comites, his moenia quaere, 
„Magna pererrato statues quae denique ponto*'. 
Sic ait, et manibus vittas Vestamque potentem 
Aetemumque adytis effert penetralibus ignem. 
Diverse interea miscentur moenia luctu, 

390 £t magis atque magis, quamquam secreta parentis 
Anchisae domus arboribusque obtecta recessit, 
Clarescunt sonitus , armorumque ingruit horror. 
Excutior somno, et summi fastigia tecti 
Ascensu supero, atque arrectis auribus adsto. 

395 Tum vero manifesta fides, Danaumque patescunt 
Insidiae. lam Deiphobi dedit ampla ruinam 
Vulcano superante domus, iam proximus ardet 
Ucalegon; Sigea igni freta lata relucent. 
Exoritur clamorque virum clangorque tubarum. 

400 Arma amens capio; nee sat rationis in armis; 

Sed glomerare manum bello et coneurrere in arcem 
Cum sociis ardent animi; furor iraque mentem 
Praeeipitant, pulehrumque mori suecurrit in armis. 
Una salus victis , nullam sperare salutem.. 

405 Per tela, per hostes 

Vadimus baud dubiam in mortem, mediaeque tenemus 
Urbis iter; nox atra cava cireumvolat, umbra. 
Quis cladem illius noctis, quis funera fando 

2 

Explicet y aut possit lacrimis aequare labores ? 

4X0 Urbs antiqua ruit, multos dominata per annos; 
Plurima perque vias sternuutur inertia passim 
Corpora perque domos et religiosa deorum 
Limina. Nee soli poenas dant sanguine Teucri^ 
Protinus ad sedes Priami clamore vocamur. 

4x5 Hie verQ ingentem pugnam, ceu cetera nusquam' 
Bella forenty nuUi tota morerentur in urbe. 
Sic Martem indomitum, Danaosque ad tecta ruentes 
Cernimus obsessumque acta testudine limen. 
Instat vi patria Pyrrhus; nee claustra, neque ipsi 

420 Custodes sufferre valent; labat ariete crebro 
lanua, et emoti procumbunt cardine postes. 
Fit via vi: rumpunt aditus, primosque trucidant 
Immissi Danai, et late loca milite complent. 
Forsitan et, Priami fueriut quae fata, requiras, 

425 Urbis uti captae casum, convulsaque vidit 

Limina tectorum et medium in penetralibus hostem , 
Arma diu senior desueta trementibus aevo 
Circumdat nequicquam humeris , et inutile ferrum 
Cingitur, ac densos fertur moriturus in hostes. 

430 Ecce autem elapsus Pyrrhi de caede Polites, 
Unus natorum Priami , per tela , per hostes 
Porticibus longis fugit , et vacua atria lustrat 
Saucius. lUum ardens infesto vulnere Pyrrhus 
Insequitur, iam iamque manu tenet et premit hasta. 

435 Ut tandem ante oculos evasit et ora parentum , 
Concidit, ac multo vitam cum sanguine fudit. 
Hie Priamus, quamquam in media iam morte tenetur, 
Non tamen abstinuit , nee voci iraeque pepercit : 
„At tibi pro scelere** exclamat ,,pro talibus ausis^ 

440 „Di y si qua est coelo pietas , quae talia curet , 
,,Persolvant grates dignas et praemia reddant 
„Debita, qui nati coram me ceniere letum 
„Fecisti et patrios foedasti funere vultus." 
Sic fatus senior, telumque imbelle sine ictu 

445 Coniecit, rauco quod protinus aere repulsum 
Et summo clipei nequicquam umbone pependit. 
Cui Pyrrhus : „Referes ergo haec et nuntius ibis 
„Pelidae genitori; illi mea tristia facta 
„Degeneremque Neoptolemum narrare memento. 

450 „Nunc morere**. Hoc dicens altaria ad ipsa trementem 
Traxit et in multo lapsantem sanguine nati, 
Implicuitque comam laeva, dextraque coruscum 
Extulit ac lateri capulo tenus abdidit ensem. 
At me tum primum saevus circumstetit horror. 

455 Obstupui. Subiit cari genitoris imago, 

Ut regem aequaevum crudeli vulnere vidi 
Vitam exhalantem; subiit deserta Creusa, 
Et direpta domus, et parvi casus luli. 
Tum vero omne mihi visum considere in ignes 

460 Ilium et ex imo verti Neptunia Troia. 

Atque ubi iam patriae perventum ad limina sedis 
Antiquasque domos , genitorem toUere in altos 
Optabam primum montes , priinumque petebam. 
„Eia age, care pater, cervici imponere nostrae; 

465 „Ipse subibo humeris, nee me labor iste gravabit; 

„Quo res cunque cadent, unum et commune periclum, 
„Una salus ambobus erit. Mihi parvus lulus 
„Sit comes, et longe servet vestigia coniunx." 
Haec fatus, latos humeros subiectaque coUa 

470 Veste super fulvique instemor pelle leonis , 



20 



Succedoque oneri : dextrae se parvus lulus 
Implicuit sequiturque patrem non passibus aequis ; 
Pone subit coniunx. Ferimur per opaca locorum. 
Hie mihi nescio quod trepido male numen amicum 

475 Confusam eripuit mentem« Namque avia cursu 
Dum sequor et nota excedo regione viarum , 
Heu! misero coniunx fatone erepta Creusa 
Substitit, erravitne via, seu lassa resedit, 
Incertum; nec post oculis est reddita nostris. 

480 Nee prius amissam respexi animumve refiexi^ 

Quam tumulum antiquae Cereris sedemque sacratam 
Venimus; hie demum eoUectis omnibus una 
Defuit, et eomites natumque virumque fefellit. 
Qua gressum extuleram, repeto, et vestigia retro 

485 Observata sequor per noetem et lumine lustro. 
Ausus quin etiam voces iaetare per umbram , 
Implevi clamore vias , moestusque Creusam 
Nequicquam ingeminans iterumque iterumque vocavi. 
Quaerenti et tectis urbis sine fine furenti 

490 Infelix simulacrum atque ipsius umbra Creusae 
Visa mihi ante oculos et nota maior imago. 
Obstupui f steteruntque comae et vox faucibus haesit 
Tum sic affari et curas his demere dictis: 
„Quid tantum insano iuvat indulgere dolori, 

495 i>0 dulcis coniunx? non haec sine numine divom 
„£veniunt; nee te hinc comitem portare Creusam 
„Fas aut ille sinit superi regnator Olympi. 
yyLonga tibi exsiHa, et vastum maris aequor arandum. 
,,£t terram Hesperiam venies , ubi Lydius arva 

500 „Inter opima virum leni fluit agmine Thybris: 
, jllic r^s laetae regnumque et regia coniunx 

„Parta tibi. Lacrimas dilectae pelle Creusae. 
,iNon ego Myrmidonum sedes Dolopumve superbas 
,iAspiciam, aut Graiis servitum matribus ibo, 

505 y^Daidanis , et divae Veneris nurus ; 

„Scd me magna deum Genetrix his detinet oris. 
,ylamque vale, et nati serva communis amorem." 
Haec ubi dicta dedit , lacrimantem et multa volentem 
Dicere deseruit, tenuesque recessit in auras. 

510 Ter conatus ibi coUo dare brachia circum; 
Ter frustra comprensa manus effugit imago » 
Par levibus ventis volucrique simillima somno. 
Sic demum socios consumpta nocte reviso« 

Atque hie ingentem comitum adfluxisse novorum 

515 Invenio admirans numerum , matresque , virosque , 
Collectam exsilio pubem, miserabile vulgus. 
Undique convenere , animis opibusque parati , 
In quascunque velim pelago deducere terras, 
lamque iugis summae surgebat Lucifer Idae 

520 Ducebatque diem, Danaique obsessa tenebant 
Limina portarum, nee spes opis ulla dabatur: 
Cessi et sublato montes genitore petivi. 

Postquam res Asiae Priamique evertere gentem 
Immeritam visum Superis, ceciditque superbum 

525 Ilium et omnis humo fumat Neptunia Troia, 
Diversa exsilia et desertas quaerere terras 
Auguriis agimur. divom , classemque sub ipsa 
Antandro et Phrygiae molimur montibus Idae , 
Incerti , quo fata ferant , ubi sistere detur , 

530 Contrahimusque viros. Vix prima inceperat aestas 
Et pater Anchises dare fatis vela iubebat. 
Quid Hbi nunc varies casus , discrimina fando 

Expediatn ? ludus Polydori et irisiia fata , 
Diram Harpyiarum rahiem , vatetnque Celaenon , 
535 Horrendam canibus Scyllam , saevamque Charyhdin ? 
Hoc satis est ^ vidi Polyp hemum , Aetnaeque cavernas ^ 
Aetnaeos fratres, coelo capita alta ferentes. 
Hinc me digressum vestris deus appulit oris. 

DIDO. 

Quod felix faustumque siet , nunc ponere luctus 
540 Sit satius , nostrisque animo succurrere tectis* 
Et meliora tuis adspirent Numina coeptis / 



ACTUS TERTIUS. SCENA PRIMA. 

luno. Venus. 

Egregiam vero laudem et spolia ampla refertis 
Tuque puerque tuus ; magnum et memorabile numen , 
Una dolo divom si femina victa duorum est. 

545 Nee me adeo fallit , veritam te moenia nostra 
Suspectas habuisse domos Carthaginis altae. 
Sed quis erit modus , aut quo nunc certamina tanta ? 
Quin potius pacem aeternam pactosque hymenaeos 
Exercemus ? habes , tota quod mente petisti : 

550 Ardet amans Dido traxitque per ossa furorem. 

Communem hunc ergo populum paribusque regamus 
Auspiciis ; liceat Phrygio servire marito , 
Dotalesque tuae Tyrios permittere dextrae. 

VENUS. 

O felix Regina deum , quis talia demens 
555 Abnuat, aut tecum malit contendere bello? 

Si modo, quod memoras, factum fortuna sequatur. 
Sed fatis incerta feror, si luppiter unam 
Esse velit Tyriis urbem Troiaque profectisi 
Miscerive probet populos, aut foedera iungi. 
560 Tu coniunx; tibi fas animum tentare precando. 
Perge; sequar. 

lUNO. 

Mecum erit iste labor. Nunc qua ratione, quod instate 
Confieri possit, pauds, adverte, docebo. 
Venatum Aeneas unaque miserrima Dido 

565 In nemus ire parant , cituiumque indagine sihas. 
His ego nigrantem commixta grandine nimbunii 
Dum trepidant alae , saltus et vocibus ImpUnt 1 
Desuper infundam , et tonitru coelum omne debo. 
Diffugient comites et nocte tegentur opaca: 

570 Speluncam Dido dux et Troianus eandem 

Devenient. Adero, et, tua si mihi certa voluntas 1 
Gonnubio iungam stabili propriamque dicabo; 
Hie hymenaeus erit. 

VENUS. 

Praeclaruniy Regia coniunx , 
Tnvenium /acinus ; votisque optanda dedisti. 
575 luppiter cutspirei coepHs nostroque labor i^ 

Et reddat stabili et nunquam resolubik vinclum ! 



ACTUS TERTIUS. SCENA SECUNDA. 

Ilioneus. Venatores. 

Hcu , Tuvenes , hac ferte via^ quae lustra requirunt , 
Retia rara, plagas, lato venabula ferro. 

Oceanum dudum surgens Aurora reliquit. 

580 Regiiiam thalamo cunctantem ad limina primi 
Poenorum exspectant, ostroque insignis et auro 
Stat sonipes ac frena ferox spumantia mandit 
Vos ruiie ' interea et salius indagine late 
Cingite; Massylique equites et odora caiium vis 

585 Observent iacito rapidarum lustra ferarum, 
Ecce ferae, saxi deiectae vertice, caprae 
Decurrere iugis; ilia de parte patentes 
Transmittunt cursu campos atque agmina cervi 
Pulverulenta fuga glomerant montesque relinquunt. 

590 Adsunt heu socii procul hinc. Paulo ante videbar 
Haud dubias virides voces audire per umbras. 
Ferte gradus , et qua duett via facta sequamur. 



ACTUS TERTIUS. SCENA TERTIA, 
Aeneas, Dido. Achates. 

« 

Ejffugere. plagas cervi , Regina , feraeque 
Indomitae^ — Sed quo socii dilapsi et Achates ? 

DIDO. 

595 Ecce venitn 

ACHATES. 

Rapido per densa per avia cursu 
Te sequor incassum quo nunc mo limine tandem, 

AENEAS. 

Quid puer Ascanius? 

ACHATES. 

Mediis in vallibus acri 
Gaudet equo , iamque hos cursu , iam praeterit illos , 

Spumantetnque dari pecora inter inertia votis 
600 Optat aprum, aut fulvum descendere monte leonem. 
Ecce autem magno misceri murmure coelum 
Incipit; insequitur commixta graudine nimblis; 
Intonuere poli , et crebris micat ignibus aether. 

AENEAS. 

Diffugiie ^ socii y tempesiaiique laiebras 
605 Quaerite f Sed vesiras s€guar, Regina. 

DIDO. 

Ruamus. 



ACTUS TERTIUS. SCENA QUARTA. 

Cupido sub forma Ascanii, 

AscaniuMy Speciatores ^ quetn creditis^ hand sum. 
Ilium spectatis , magnum qui suhiicit orhem , 
Quique horrenda domat coelorum numina ferro. 
Hoc me sub vultu voluit mea nectere fraudem 

610 Mater et incautam mentita fuller e forma^ 

„Nate, meae vires** inquit „mea magna potestas, 
„Nate, patris summi qui tela Typhoia temnis, 
„Ad te coufugio et supplex tua numina posco. 
„Frater ut Aeneas pelago tuus omnia circum 

615 „Litora iactetur odiis lunonis iniquae , 

„Nota tibi, et nostro doluisti saepe dolore. 
„Hunc Phoenissa tenet Dido blandisque moratur 
„Vocibus; et vereor, quo se luuonia vertant 
„Hospitia; haud tanto cessabit cardine rerum. 

620 „Quocirca capere ante dolis et cingere flamma 

^Reginam meditor, ne quo se numine mutet, 
„Sed magno Aeneae mecum teneatur amore. 
„Tu faciem Ascanii noctem non amplius unam 
„Falle dolo, et notos pueri puer indue vultus, 

625 „Ut, cum te gremio accipiet laedssima Dido, 
„Cuin dabit amplexus atque oscula dulcia figet, 
„Occultum inspires ignem fallasque veneno." 
His parens dictis carae genitricis et alas 
Exui et incessum fallax mentitus luli, 

630 Post, ubi complexu Aeneae colloque pependi 
Et magnum falsi implevi genitoris amorem, 
Reginam petii. Haec oculis, haec lumiue toto 
Haeret et interdum gremio fovet; inscia Dido 
Sic validas iacito concepii pectore flammas. 

635 Uritur infelix Dido totaque vagatur 

Urbe furens, qualis coniecta cerva sagitta, 
Quam procul incautam nemora inter Cresia fixit 
Pastor agens telis, liquitque volatile ferrum 
Nescius; ilia fuga silvas saltusque peragrat 

640 Dictaeos; haeret lateri letalis arundo. 

Nunc iacitiy vasio dum secluduntur in antro^ 
Gaudent felices amplexibus htsque procellis. 
lam castis atnbo satiant praecordia flammis. 
His hutans iaedis adspiret pronuba Tunc ! 

645 Hos ignes foveat festivi mater amoris ! 

Haec ago^ ne nostrum incaute contemnite Numen, 
Parvulus ille ego sum ; nostras ne ludite fiammas : 
Sub qimcunque mihi rapio praecordia forma. 

ACTUS QUARTUS. SCENA PRIMA. 

Achates. Aeneas, Mercurius. 

Felicem tihi nunc sedem regnumque reperium 
650 Gratulor y Aenea^ tanios emense labor es, 

Certa igiiur Mum scrutatis fata per orbem 
Hosce videre locos datur, haec tua moenia tandem. 
Oy duce /f, Troas comites sine fine beatos, 
Quin cuncti delubra adeunt, pacemque per aras 
655 Exquirunt; mactant lectas de more bidentes 
Legiferae Cereri Venerique patrique Lyaeo, 
lunoni ante omnes, cui vincla iugalia curae. 

AENEAS. 

Sacra suis Regina dels arasque parabit. 
Nostrum erit et portus et propugncuula bello 

660 Tula parare , altasque alio molimine turres , 
Ingentes muros , aequata palatia coelo, 
Vos adeo fluxam subducite litora classem , 
Sohite vela citiy arboribus sua vincula caesis 
Tollite ; nunc par ta est requies y finisque dolorum. 

665 Nil Troiae fatis quicquam restare putetis. 
Excite hue socios^ 

MERCURIUS. 

Tu nunc Carthaginis altae 
Fundamenta locas, pulchramque uxorius urbem 
Exstruis? heu regni rerumque oblite tuarum! 
Ipse deum tibi me claro demittit Olympo 
670 Regnator, coelum et terras qui numine torquet: 
Ipse haec ferre iubet celeres mandata per auras: 
„Quid struis? aut qua spe Libycis teris otia terris? 

,ySi te nulla movet tantanim gloria renim , 
yyNec super ipse tua moliris laude laborem , 
675 t^Ascanium surgentem et spes heredis luli 

,iRespicey cui r^num Italiae Romanaque tellus 
,il>ebeiitur, qtum tuimmtriiumhacmoderaminefraudas, 

AENEAS. 

Hei mihi , fide comes , quid sum , quidre audio demens f 
Quae mode dicta mikif Cyllenius ipse locutns 

680 Mortales visus medio sermone relinquens! 

Heu quid agam f Fugiamne f — sedAas amitiere terras , 
Hoc litus potero et Beginam scuvus amantem 
Spemque turvam t — Maneamne et divom iussa relinquam ? 
Absit eheu\ nan illa^ Pater ^ mandata dedisti, 

685 Ah animo nunc hue celeri nunc dividor illuc^ 
In partes varias rapior^ perque omnia versor. 
Me miserum t quo nunc reginam ambire fiirentem 
Audebo a&tu ? quae prima exordia sumam ? 
Actum est : mandatis par sum parere deorum, 

690 / mihi^ care comes^ properaque ad litora gressus. 
Mnestbea Sergestumque voca fortemque Qoantbum. 
Gassem aptent taciti sociosque ad litora cogant, 
Arma parent, et, quae sit rebus causa novandis , 
Dissimulent. Ipse interea, quando optima Dido 

695 Nesdat et tantos rumpi non speret amores, 
Tentabo hue aditus , et quae mollissima fandi 
Tempora, quis rebus dexter modus. — Ocius adsis! 

ACTUS QUARTUS. SCENA SECUNDA. 

Dido. Aeneas. Achates. 

Dissimulare etiam sperasti, perfide, tautum 
Posse nefas, tacitusque mea decedere terra? 

700 Nam mihi non fallax^ qitamquam impia , Fama furenti 
Detulit, armari classem cursumque parari. 
Nee te noster amor, nee te data dextera quondam , 
Nee moritura tenet crudeli funere Dido ? 
Quin etiam hibemo moliris sidere classem, 

705 Et mediis properas aquilonibus ire per altum, 
Crudelis? Quid? si non arva aliena domosque 
Ignotas peteres et Troia antiqua maneret, 
Troia per undosum peteretur classibus aequor? 
Mene fugis? Per ego has lacrimas, dextramque tuam te — 

910 Quando aliud mihi iam miserae nihil ipsa reliqui — 
Per connubia nostra, per inceptos h3anenaeos, 
Si bene quid de te merui , fuit aut tibi quicquam 
Dulce meum , miserere domus labentis et istam , 
Oro, si quis adhuc precibus locus, exue mentem. 

715 Te propter Libycae gentes Nomadumque tyranni 
Odere , infensi Tyrii : te propter eundem 
Exstinctus pudor et, qua sola sidera adibam, 
Fama prior. Cui me moribundam deseris, hospes? 
Hoc solum nomen quoniam de coniuge restat 

720 Quid moror? an mea Pygmalion dum moenia frater 
Destruat, aut captam ducat Gaetulus larbas? 
Saltem si qua mihi de te suscepta fuisset 
Ante fugam suboles , si quis mihi parvulus aula 
Luderet Aeneas, qui te tamen ore referret| 

725 Non equidem omnino capta ac deserta viderer. 

AENEAS. 

O mihi car a nimis ^ Ego te, quae plurima fando 
Enumerare vales , nunquam , Regina , negabo 
Promeritam; nee me meminisse pigebit Elissae, 
Dum memor ipse mei, dum spriritus hos regit artus. 

730 Pro re pauca loquar: Neque ego banc abscondere furto 
Speravi , ne finge , fugam , nee coniugis umquam 
Praetendi taedas aut haec in foedera veni. 
Me si fata meis paterentur ducere vitam 
Auspiciis et sponte mea componere curas, 

735 Urbem Troianam primum dulcesque meorum 
Reliquias colerem, Priami tecta alta manerent, 
Et recidiva manu posuissem Pergama victis. 
Sed nunc Italiam magnam Gryneus Apollo, 
Italiam Lyciae iussere capessere sortes; 

740 Hie amor, haec patria est. Si te Carthaginis arces, 
Phoenissam , Libycaeque aspectus detinet urbis , 
Quae tandem , Ausonia Teucros considere terra , 
Invidia est? Et nos fas extera quaerere regna. 
Me patris Anchisae , quotiens humentibus umbris 

745 Nox operit terras , quotiens astra ignea surgunt , 
Admonet in somnis et turbida terret imago ; 
Me puer Ascanius capitisque iniuria cari , 
Quem regno Hesperiae fraudo et fatalibus arvis. 
Nunc etiam interpres divom, love missus ab ipso — 

750 Testor utrumque caput — celeres mandata per auras 
Detulit, ipse deum manifesto in lumine vidi 
Intrantem muros, vocemque his auribus hausi. 
Desine meque tuis incendere teque querelis : 
Italiam non sponte sequor, sed numine divom. 

DIDO. 

755 Nee tibi diva parens , generis nee Dardanus auctor , 
Perfide; sed duns genuit te cautibus horrens 
Caucasus , Hyrcanaeque admorunt ubera tigres. 

lam quid dissimulo? aut quae me ad maiora reserve? 
Num iletu ingemuit nostro? num lumina flexit? 

760 Num lacrimas victus dedit , aut miseratus' amantem est ? 
Quae quibus anteferam? lam iam nee maxima luno, 
Nee Satuniius haee oculis pater aspicit aequis. 
Nusquam tuta fides. Eiectum litore , egentem 
Exeepi et regni demens in parte loeavi; 

765 Amissam classem , socios a morte reduxi. 

Heu funis incensa feror! Nune augur Apollo, 
Nunc Lyciae sortes , nunc et love missus ab ipso 
Interpres divom fert horrida iussa per auras. 
Scilicet is Superis labor est, ea cura quietos 

770 Sollicitat. 

Neque te teneo, neque dicta refello; 
I, sequere Italiam ventis, pete regna per undas. 
Spero equidem mediis, si quid pia numina possunt, 
Supplicia hausurum scopulis, et nomine Dido 
Saepe vocaturum. Sequar atris ignibus absens, 

775 Et, cum frigida mors anima seduxerit artus, 

Omnibus umbra locis adero. Dabis, improbe, poenas. 
Audiam, et haec Manes veniet mihi fama sub imos. 

AENEAS. 

Quo fugis et quo te ex oculis avertis et aufers, 
Linquens multa metu cunctantem et multa parantem 
780 Dicere, quels animum potero lenire dolentem 
Solando, atque graves dictis avertere curas? 
Iussa tamen studio exsequor et mandata deorum. 

ACHATES. 

Nate Dea^ hinc omnes socios classemque revisi. 
Tarn dudum Teucri incumbunt et litore celsas 

785 Deducunt toto naves, Natat uncta carina. 
Frondentesque ferunt remos et robora silvis 
Infabricata fugae studio ramosque virentes, 
Migrantes cemas, totaque ex urbe ruentes. 
Ac velut ingentem formicae farris acervum 

790 Cum populant, hiemis memores, tectoque reponunt; 
It nigrum campis agmen , praedamque per herbas 
Convectant calle angusto; pars grandia trudunt 
Obnixae frumenta humeris; pars agmina cogunt 
Castigantque alias. Opere omnia litora fervent* 

AENEAS. 

795 Eia age, rumpe moras, revocani quo fata sequamur. 



ACTUS QUARTUSi SCENA TERTIA. 

Dido. Anna. 

Anna, vides toto properari litore? Circum 
Undique convenere; vocat iam carbasus auras, 
Puppibus et laeti nautae imposuere coronas. 
Hunc ego si potui tantum sperare dolorem , 

800 Et perferre , soror , potero. Miserae hoc tamen unum 
Exsequere, Anna, mihi; solam nam perfidus ille 
Te colere, arcanos etiam tibi credere sensus;- 
Sola viri molles aditus et tempora noras: 
I, soror, atque hostem supplex afifare superbum: 

805 Non ego cum Danais Troianam exscindere gentem 

Aulide iuravi , dassemve ad Pergama misi , 
Nee patris Anchisae cinerem Manesve revelli: 
Cur mea dicta negat duras demittere in aures? 
Quo ruit? extremum hoc miserae det munus amanti: 

8io Exspectet facilemque fugam ventosque ferentes. 

Noil iam coniugium antiquum, quod prodidit, oro, 
Nee pulchro ut Latio careat regnumque relinquat; 
Tempus inane peto, requiem spatiumque furori, 
Dum mea me victam doceat fortuna dolere. 

815 Extremam hanc orp veniam — miserere sororis — ; 
Quam mihi cum dederis, cumulatam morte relinquam. 



ACTUS QUARTUS. SCENA QUARTA. 

Dido. 

Me miseram^ taedet coeli convexa tueri, 
Cum cerium morier tristemque relinquere lucem^ 
Quoque magis coepium h0c peragam moriemque requiram 

820 Fata deum exagitani varia et por tenia faiiguni : 
Vidi, turicremis cum donum imponitur aris — 
Horrendum dictu — - latices uigrescere sacros, 
Fusaque in obscoenum se vertere vina cruorem; 
Mox exaudiri voces et verba vocantis 

825 Visa viri, nox cum terras obscura teneret; 
Solaque culminibus ferali carmine bubo 
Saepe queri et longas in fletum ducere voces; 
Multaque praeterea vatum praedicta piorum 
Terribili monitu horrificant. Agit ipse furentem 

830 In somnis ferus Aeneas ; semperque relinqui 
Sola mihi, semper longam incomitata videbar 

3 

Ire viam ct Tyrios deserta quaerere terra. 

JIaec me dira vacant^ haec me feralia terreni. 

Te sequor^ o coniunx, — Asi haec celanda sororem* 



ACTUS QUINTUS. SCENA PRIMA. 

Mercurius. Aeneas. 

835 Nate Dea, potes hoc sub casu ducere somnos; 

Nee, quae te circum stent deinde periculai cernis? 
Demens ! nee 2^phyros audis spirare secundos ? 
Ilia dolos dirumque nefas in pectore versat, 
Certa mori, varioque irarum fluctuat aestu. 

840 Non fugis hinc praeceps, dum praecipitare potestas? 
lam mare turban trabibus, saevasque videbis 
CoUucere faces, iam fervere litora flammis. 
Si .te his attigerit terris Aurora morantem. 
Eia age, rumpe moras. Varium et mutabile semper 

845 Femina. 

AENEAS. 

Quo fugiam subitis exterritus umbris? 
Corripiam e somno corpus sociosque fatigem! 
Praecipites vigilate, viri, et considite transtris; 
Solvite vela citi. Deus aethere missus ab alto 
Festinare fugam tortosque incidere funes 
850 Ecce iterum stimulat. Sequimur te, saucte deorum, 
Quisquis es, imperioque iterum paremus ovantes. 
Adsis o placidusque iuves, et sidera coelo 
Dextra feras , noHs et ventos miite secundos^ 

Actus quintus. scena secunda, 

Anna. Dido sacrata veste induta. 

Feci iussa^ soror ^ sed nuUis ille movetur 
8s S Fletibus, aut voces ullas tractabilis audit; 

Fata obstant, placidasque viri deus obstruit aures. 
Ac velut annoso validam cum robore quercum 
Alpini boreae nunc hinc nunc flatibus illinc 
Eruere inter se certant; it stridor, et altae 
860 Constemunt terram concusso stipite froudes; 

Ipsa haeret scopulis, et, quantum vertice ad auras 

r 

Aetherias , tantum radice in Tartara tendit : 
Haud secus assiduis hinc atque hinc vocibus heros 
Tunditur, et magno persentit pectore curas; 
865 Mens immota manet; lacrimae volvuutur inahes. 

DIDO. 

Inveni , germana , viam , — gratare sorori — 
Quae mihi reddat eum, vel eo me solvat amantem. 
Oceani finem iuxta solemque cadentem 
Ultimus Aethiopum locus est, ubi maximus Atlas 

870 Axem humero torquet stellis ardoiitibus aptum: 
Hinc mihi Massylae gentis monstrata sacerdos , * 
Hesperidum templi custos, epulasque draconi 
Quae dabat et sacros servabat in arbore ramos , 
Spargens humida mella soporiferumque papaver. 

875 Haec se carminibus promittit solvere mentes , 
Quas velit, ast aliis duras immittere curas; 
Sistere aquam fluviis, et vertere sidera retro; 
Noctumosque movet Manes; mugire videbis 
Sub pedibus terram, et descendere montibus omo§» 

88o Tester, cara, deos et te, germana, tuumque 
Dulce caput, magicas invitam accingier artes. 
Tu secreta pyram tecto interiore sub auras 
Erige, et arma viri, thalamo quae fixa reliquit 
Impius, exuviasque omnes, lectumque iugalem, 

885 Quo peril, superimponas. Abolere nefandi 

Cuncta viri monumenta iuvat, monstratque sacerdos. 
Ergo iussa para. 



ACTUS QUINTUS. SCENA TERTIA. 

Dido. 

En, quid agam? rursusne procos irrisa priores 

Experiar, Nomadumque petam connubia supplex, 
890 Quos ego sim totiens iam dedignata maritos? 

Iliacas igitur classes atque ultima Teucrum 

Iussa sequar? quiane auxilio iuvat ante levatos, 

Et bene apud memores veteris stat gratia facti? 

Quis me autem, fac velle, sinet, ratibusve superbis 
895 Invisam accipiet? nescis heu, perdita, necdum 

Laomedonteae sentis periuria gentis? 

Quid tum? sola fuga nautas comitabor ovantes? 

An Tyriis omnique manu stipata meorum 

Insequar, et, quos Sidonia vix urbe revelli, 
900 Rursus agam pelago, et ventis dare vela iubebo? 

Quiu morere, ut merita es, ferroque averte dolorem. 
Tu lacrimis evicta meis, tu prima furentem 

His , germana , malis oneras atque obiicis hosti. 

Non licuit thalami expertem sine crimine vitam 
905 Degere, more ferae, tales nee tangere curas! 

Non servata fides cineri promissa Sychaeo! 

ACTUS QUINTUS. SCENA QUARTA. 

Dido. Nutrix. 

Quid fers^ cara mihi nuirix? quae tristia vultum 
Deformant? — die nunc^ Barce — quae fata 1 quid instate 

NUTRIX. 

Regina^ e speculis modo nunc albescere vela 
910 Puppibus ei spar sum longe lateque profundum 

Conspexi pelagum et pictis dare classibus ausiros , 
Et pansis Troas longe procedere velis, 
Discessit Troiana manus, 

DIDO. 

Pro luppiter! ibit 
Hie tandem et nostris illuserit advena regnis? 

915 Non arma expedient totaque ex urbe sequentur, 
Deripientque rates alii navalibus? Ite, 
Ferte citi flammas, date tela, impellite remos! 
Quid loquor? aut ubi sum? Quae menteminsaniamutat? 
Infelix Dido! nunc te facta impia tangunt? 

920 Tum decuit, cum sceptra dabas. — En dextra fidesque, 
Quem secum patrios aiunt portare Penates, 
Quern subiisse humeris confectum aetate parentem! 
Non potui abreptum divellere corpus et undis 
Spargere? non socios, non ipsum absumere ferro 

925 Ascanium patriisque epulandum ponere mensis? 
Verum anceps pugnae fuerat fortuna. — Fuisset: 
Quem metui moritura? Faces in castra tulissem, 
Implessemque foros flammis, natumque patremque 
Cum genere exstinxem, memet super ipsa dedissem. 

930 Sol, qui terrarum ilammis opera omnia lustras. 

Tuque harum interpres. curarum et conscia luno , 
Noctumisque Hecate triviis ululatsC per urbes, 
£t Dirae ultrices, et di morientis Elissae, 
Accipite haec, meritumque mails advertite numen, 

935 Et nostras audite preces. Si tangere portus 
Infandum caput ac terris adnare uecesse est, 
Et sic fata lovis poscunt, hie terminus haeret: 
At bello audacis populi vexatus et armis, 
Finibus extorris, complexu avulsus luli, 

940 Auxilium imploret, videatque indigna suorum 
Funera; nee, cum se sub leges pacis iniquae 
Tradiderit, regno aut optata luce fruatur, 
Sed cadat ante diem mediaque inhumatus arena. 
Haec precor, hanc vocem extremam cum sanguine fundo. 

945 Tum vos , o Tyrii , stirpem et genus omne futurum 
Exercete odiis, cinerique haec mittite nostro 
Munera, NuUus amor populis nee foedera sunto. 
Exoriare aliquis nostris ex ossibus ultor, 
Qui face Dardanios ferroque sequare colonos, 

950 Nunc, olim, quocunque dabunt se tempore vires, 
Litora litoribus contraria, fluctibus undas 
Imptecor, arma armisj pugnent ipsique nepotesque. 

Aniiam, cara mihi nutrix, hue siste sororem; 
Die corpus properet fluviali spargere lympha, 

955 Ft pecudes secum et monstrata piacula ducat; 
Sic veniat; tuque ipsa pia tege tempora vitta. 
Sacra lovi Stygio, quae rite incepta paravi, 
Perficere est animus, finemque imponere curis, 
Dardaniique rogum capitis permittere flammae. 



39 
ACTUS QUINTUS. SCENA QUINTA. 

Dido, 

960 Dulces exuviae, dum fata deusque sinebat, 

Accipite hanc animam, meque his exsolvite curis. 

Vixiy ety quern dederat cursum fortuna, peregi; 

Et nunc magna mei.sub terras ibit imago. 

Urbem praeclaram statui; mea moenia vidi; 
965 Ulta virum poenas inimico a fratre recepi; 

Felix, heu nimium felix, si litora tantum 

Nuuquam Dardaniae tetigissent nostra carinae, 

Pectora nee laesiset amor I 

Moriemur inultae; 

Sed moriamur! atras sic sic iuvat ire sub umbras. 
970 Hauriat hunc oculis ignem crudelis ab alto 

Dardanus, et nostrae secum ferat omina mortis! 



ACTUS QUINTUS. SCENA SEXTA. 
Nutrix. Anna. 

Quid video infelix ! quales , Regina , furores. 
Concipisi heu propria restinguis sanguine Jlammas! 

Anna. 
Hoc illud, germana, fuit? me fraude petebas? . 
975 Hoc rogus iste mihi, hoc ignes araeque parabant? 
Quid primum deserta querar? comitemne sororem 
Sprevisti moriens? Eadem me. ad fata voc asses; 
Idem ambas ferro dolor atque eadem hora tulisset. 

His etiam struxi manibus, patriosque vocavi 

980 Voce deos, sic te ut posita crudelis abessem? 
Exstinxti te meque, soror, populumque patresque 
Sidonios urbemque tuam. Date, vulnera lymphis 
Abluam, et, extremus si quis super halitus errat, 
Ore legam, Extremas liceat mihi reddere voces 

985 Semianimemque sinu infelix re f aver e soror em. 
luppiter omnipotens , cui nunc Maurusia pictis 
Gens epulata toris Lenaeum libat honorem, 
Aspicis haec ? et non saevo , pater optime , Teucros 
Fulmine disiurbas , Masque per aequora classes 

990 Spargis et hoc Latii deterres litore vulgus? 
At si quid precibus valeam , si vota potentem 
Te fhoveant tantum , haud quaquam patiaris inultum 
Infandum hoc f acinus : nostris concede per artna 
Invisam Superis olim hanc evertere geniem I 

995 Haec precor : haec nostras matuant ^ rogo ^ fata nepotes* 

Finis. 



GREX. 



Sic Dido ulta suas anima flagrante furores 
Languenti voluit fines itnponere vitae. 

Vas , qutis huic tenera placet indulgere labori , 
a Patrumque urbisque decus , nostraeque Catnaencu 
Laeta favens , spectata manus, decorisque Latini 
Adnixa et nunquam defessa calumina^ Patres^ 
Crescentis nostras Musae docilisque iuventae 
Annuite his nostris^ animis propioribus y ausis! 



ANNOTATIO. 



Quatuor priores versus cum dimidia pai'te versus quinti, quos 
de suo fecit poeta nosier tragicus, typis euravimus excudendos 
cursivis qui vocantur; eandemque rationem aecuti sumus in 
sequentibus. In his autem recens tactis versibus si quid Vergi- 
]ianae dictionis vestigium a nobis detectum sit, operae pretium 
dtiximus indicare. Nee minus euravimus notare si , quod non 
semel accidit, peccatum esset in observanda quantitate syllabamm ; 
quos errores, quantum potero, corrigere conabor. Hue tamen 
nefas sit statim referre ipsam primam voculam Quia , productam vi 
sequentis adspirationis. Scimus quippe hoc, quod posterioris aevi 
poetis familiare fuit, apud antiques iam non omnino fuisseinusi- 
tatum. Inter modos enim , quibus syllabam brevem producere 
liceat per positionem, a Sergio p. 1830. P. etiamhicnumeratnr: 
»Tertius modus est, cum correptam vocalem duae consonantes 
sequuntur, quarum prior est consonans , et sequens H , quae 
adspirationis a plerisque creditur nota; est enim longa in hoc: 
Terga faiigamus hasla'\ quae sunt ex Aen. IX. 610. Addere 
potuerat cum alia exempla, tum ex Aen. XI 69. Sen mollis 
violae^ seu languentis hyacinthi, Gf. Huschkius ad TibuUianum 
II. 1. 58. Dux pecoris hircus. Dudum ante de ea re disputa- 
verat Burmannus ad Valer. Flacc. VI. 152. Omnibus in super os 
saevus honor, Et nostra aetate omnium optime Lucianus Miiller • 
ed Re Metrica poetarum Latinorum p. 305. 321, 

1. Tragico videtur obversatus esse Yerg. Aen. II. 594. Nate , quia 
indomitas tantus dolor excitat iras? 

3. Ad exemplum Aen. II. 285. Quae causa indigna serenos 
Foedavit vultus? 

8. Aen. IV. 30. Sic effata sinum lacrimis implevit ohortis, 

4. Aen. II. 149. Mihique haec edissere vera roganti, 

5. lupiter deum genitor vocatur Aen. VII. 306. Concessit in 
iras Ipse deum antiquam genitor Calydona Dianae. 

5-29. Aen. I. 229—253. 

SO— 7S. Aen. I. 257—300. 

70. In Godice legitur : Maia genitum mitteiur ah alto, Sed 
apparet aut scribendum esse genitum mittemus, &ui genitus 
mittetur, Vergilius habet Aen. I. 297. Haec aity et Maia 
genitum demittit ah alto. 

73. Tragicus intactum reliquit Vergilianum Finibus arceret; 
quae forma temporis imperfect! quumhucparumquadraret, 
substitui expellat ; potuerat quoque scribi eiiciat, — 
In sequentibus nonnihil pro re immutavit.. Vergilii verba 
sunt Aen. I. 303. Ixi primis regina quxetum Accipit in 
Teucros animum mentemque henignam. 

75— SO. Aen. I. 306 — 312. ubi Vergilius scripsit: Ut primum 
lux alma, 

75. Nunc quoniam cet. Ab his versibus tragoediam exordiri 
voluit auctor, qui superscripserat Actus primus, Scena 
prima. Mutate deinde consilio banc scenam fecit alteram^ 
praeposita ea quae nunc prima est. 

91. Vergilius scripsit Classem in convexo Occulit^ quod 

verbum quum Tragicus mutaverit in Ihixi^ equidem opinatus 
sum scribendum esse in convexum. Reliqua. pars versus pro 
re immutata est; Vergilius habet: ipse uno graditur comi" 
tatus Achate, 

Et non sine numine Divum, Est Vergilianum ex Aen. II. 
777. Non haec sine numine Divum Eveniunt, Cf. V, 56. 
VI. 368, 

Hue pepiUisse rates. Resonat VergiUanum Aen. VII. S9i; 

Deseruisse rates, £t sic sequentia salvasque egisse carinas 

spirant Yergilianum Aen. VIII. 9%pictasqtfe innare carinas. 
B4L Atque utinam Divorum aliquis. Ad exemplum Aen. 1. 575., 

Atque utinam rex ipse Npto compulsiis eodem Adforei 

Aeneas ! 
HH. Nate Dea, Amat Vergilius hac dictione compellari Aeneam. 

Cf. Aen. I. 582. 615. 11. 289. III. 311. IV. 560. V. 383. 

474. 709. VIII. 59. 
90-!lft. Aen. I. 315—320. 
OS. A pud Vergilium legitur: suspenderat arcum — dederai" 

que comam. Sed Tragicus, cui plusquamperfecti formae 

minus quadrare videbantur, pro altero scripsit dedit ecce 

comam ; pro altero , quod retinuit, scribere potuerat con' 

nexuit vel sitspensum hahet^ vel aliud fortasse melius. 
HO— 99. Aen. I. 321—324. 
100-144. Aen. I. 326—370. 
lOV. Vento hue vastis et fluctibus acti, Tragicus scripsit : vento 

hue et tempestatihvis acti , quam niutationem , licet defendi 

posset Vergiiiano Aen. VII. 199. Sive errore viae^ seu 

tempestatihus acti^ tamen, quum pi^aeter necessitatem 

&cta esset, negleximus. 
14A. quidve his vos detinet otHs. Exemplo fuerunt Aen. II. 788. 

Sed me magna deum Genetrix his detinet oris. 
145— Ift9. Aen. I. 372—385, 
159. terraque marique* Hoc additamento supplevit versum 

VergiUanum, cuius altera pars hue non quadrabat. Sumptum 

est ex Aen. X. 162. 
159-173. Aen. I. 387—401. 
175—179. Aen. I. 402—405. 
179. Hanc ego matrem Agnosco, Vergilius Aen. I. 405. Ille 

uhi matrem Agnovit. 
190-193. Aen. I. 407— 4()9. 

IM. Sed rapiamus iter , nobis qua semita monstraU Ex Vergi- 
liano Aen. I. 418. Corripuere viam interea, qua semita 
monstrat 

185-931. Aen. I. 522^558. 

323— 3S9. Aen. I. 563—578. 

339-243. Aen. I. 582—585. 

34S — 357. Aen. I. 595—609. Versus Vergilii est: Improvisus 
ait : Coram , quern quaeritis, adsum, ex quo quum Tragicus 
nosier servasset coram , substitui palam , ne metro iniuna 
fieret. 

359-3 VS. Aen. I. 645—630. 

390. Post hunc versum Tragicus scripserat sedecim versus, 
quos tamen delevit et deinde retulit in Actum secundum 
V. 523 — 538. Postquam res Asiae — appuXit oris. 

374-394. Aen. IV. 9—29. 

395—81 9. Aen. IV. 31—53. 

819. Ex. Aen. I. 588. Restitit Aeneas claraque inltucerefulsit 

819-838. Aen. I. 589—593. 

835. Tragicus scripsit : Vrbs nova^ parta sedes Tyriis^ pro quo, 

ne metrum laederetur, malui scribere quies , ut Vergilius 

Aen. III. .495 dixit Vobis parta quies. In eum autem 

errorem nemo facile incidet, qui meminerit versus memorialis 

St qua sede sedes^ ut sit tibi commoda sedes , 

Ilia sede sede, nee ab ilia sede recede, 

837. Miratus moles. Ex Vergiliano Aen. I. A2i, Miraturmolem 
Aeneas, Et Carthaginis arces saepius legitur, ut Aen. I. 
298. IV. 347. 

839—839. Aen. I. 422—433. 

837. Exereet sub sole. Tragicus scripsit sub Itice ; quod quum 
non necesse esset, Vergilianum restitui. 

840. Aen. I. 437. 

841—844. Aen. I. 753—756. 

814. Post hunc versum sequebantur quatuor versus , quos ita 
delevit Auctor, ut legi non psssint. 

3M. Aen. II. 3 . 

346. Aen. II. 10. 

347—356. Aen. II. 13—24. 

359. Hunc versum Tragicus non addiderat ; et novem versus 
qui apud Vergilium sequuntur Ergo omnia — fata fere' 
hanty in adveraa pagina scripti ab ipso deieti sunt. 

360 -364. Aen. II. 234—238. 

365-377, Aen II. 268—280. 

378-394. Aen. II. 287—303. 

395—403. Aen. II. 309—317. 

404. Aen. 11. 354. 

405— 413. Aen. II. 357—366. 

405. Notandum est hemistichium, quod constet posteriori parte 
versus Vergiliani, cuiusmodi quid inter Vergilii hemi- 
stichia non reperitur. Simile quid fecit Petr. Ligneus iti 
Tragoedia cognomine Act. IV. Sc. 5. Ibi, quum Dido 
dixerat : Disaivmdare etiam — deserta viderer (quae verba 
sunt ex Aen. IV. 305 — 930) sic loqui incipit Aeneas: 

Ego te, quae plurima fando 
Enumerare vales , nunquam , Regina , negabo cet. 

quae sunt ex Aen. IV. 333. 
414-419. Aen. II. 437—441. 
4t9-493. Aen. II. 491—495. 
49^-439. Aen. II. 506—511. 
430— 443. Aen. II. 526—539. 
444-453. Aen. II. 544—553. 
454—459. Aen. It. 559 — 563. Primus horum versuum , quern 

Tragicus neglexerat, a me additus est. 
459-469. Aen. II. 624—625. 
461—463. Aen. II. 634—636. 
464-469. Aen. II. 707—711. 
469-473. Aen. II. 721—725. 
474-493. Aen. II. 735—744. 
494-495. Aen. II. 753—754. 

496-523. Aen. 11. 768—804. 

523-531. Aen. III. 1—9. 

533. varios ccmis , discrimina, Aen. I. 204. Per varios casus^ 

per tot discrimina rerum, 
533. fando expediam. Vergilii est Expediam dictis Aen. III. 

379 et VI. 759. 

533. Polydori tristia fata. Of. Aen. III. 49 sqq. 

534. diram Harpyiarum rabiem, Cf. Aen. III. 224 sqq. 

534. vatemque Celaenon. Gf. Aen. III. 245 sqq. 

535. Scyllam Charyhdin, Cf. Aen. III. 420 sqq. 

536. vidi Polyphemum^ Cf. Aen. III. 655 sqq. 
536. Aetnaeqtie cavemas. Aen. III. 674. 
53f. Aen. III. 678. 

536. Aen. HI. 715. 

'546. notrisqtie animo succurrere tectis. Tragico obversabatnr 

versus Aen. 11. 451. Instaurati animo regis succurrere tectis, 
541. Et meliora tuis cet. Versum pauIo aliter coepit componere 

Tragicus, quern mox delevit. 
543-553. Aen. IV. 93—104. 
554-561. Aen. IV. 107—114. 
563—573. Aen. IV. 115—127. 
565. cinctumque indagine silvas, Vergilius Aen. rV.'121. scripsit : 

Dum trepidant aJae saltusque inda^gine cingunt, 
567. saltus et vocibiis implent. Sic Vergilius Aeri. XI. 274. 

scopidos lacrimosis vocihus implent, 
579, Aen. IV. 131. 
5»9. Aen. IV. 129. 
5SO-583. Aen. IV. 133—135. 
583. et salttis indagine late Cm^'^e.ExVergiliano'Aen. FV. 121. 

saltusque indagine cingunt. 
594. Vergilius Aen. IV. 132. Massylique ruunt equitei et odora 

canu/n vis, 
1-596. Aen. IV. 152—155. 

L et qua duett via facta sequamur. Ad exemplum Vergi- 
liani Aen. III. 114. 

Ergo agite , et , divom ducunt qua iussa , sequamur. 
596. per avia cursu Te sequor. Ex Vergiliano Aen. II. 736. 

Namque avia cursu Dum sequor, 
Mf. Aen. III. 339. 
597-603. Aen. IV. 156—161. 
601. Ecce autem. Ita scripsit Tragicus pro eo quod Vergiliiest 

Interea, 
603. Aen. I. 90. 
605» Ruamus. Hac voce versum claudit Vergilius Aen. II. 353. 

et in media arma ntamus, 
607. Ilium spectatis. Pro hoc versu aliud quid scripserat Tra- 
gicus, quod mox ita delevit ut omnino legi non possit 
praeter vocem Troiani in sede secunda. 
611—639. Aen. I. 664—675. Ubi YergUius scripsit: Nate, 
meae vires , mea magna potentia solus. Tragicus, qui 
voculam inquit inseruisset, iu fine versus omittere debuit 
solus , et pro potentia scribere potestas. 
698-697. Aen. I. 683—688. 

K Hem factam sic narrat Vergilius Aen. I. 689. 
Paret Amor dictis carae genetricis, et alas 
Exuit , et gressu gaudens incedit luli. 
quae verba ita immutavit Tragicus , ut ea a Cupidine in 
prima persona dici possent. Idemque fecit in verbis sequen- 
tibus pependij implevi, petti. — Scripserat autem His 
parui, quod, ne metrum laederetur, correxi;etin8equenti 
versu pro mentitus scripserat imitatus, 
I. Aen. I. 715—718 
635-640. Aen. IV. 68—73. 

I haec lumine toto haeret. Prins scripserat, nt liabet Ver- 
gilius, pectore toto , quod hinc eliminavit ut v. 634 posset 
adhiberi. 

6S4. concepit pectore flammas. Saepius hoc verbum ita usur- 

pavit Vergilius , ut Aen. IV. 474. Ergo uhi concepit furias. 

et IV. 501. Nee tantos mentc furores Concipit. 
63ft— 640. Aen. IV. 68—73. 
64k 1. Nunc tacit L Sic scrips! ne metro iniuria fieret. Tragicus 

scripserat: Nunc mutuis. 
6418. Violate metro scripserat Tragicus: lam ccuia utrique 

satiant praecordia flamma, 
6417. nostras ne ludite flammas, Tragicus faces, quod metro 

adversatur. 
64L9. Tragicus scripserat: Felicem tihi nacte sedem, quo i|i 

postrema voce laeditur prosodia; quern en^rem iam supra 

notavimus ad v. 325. 
6ft4'-6ft7. Aen. IV. 56—59. 
6ft6. Venerique, Hanc deam hie memorari maluit Tragicus. 

Vergilius habet Phoehoque. 
6ft9. Ex Vergiliano Aen. IV. 87. portusve aut propugnacula 

hello Tuta parant, 
661. Ex Vergiliano Aen. IV. 99. Murorum ingentes aequata- 

que machina coelo. 

663. Solvite vela citi. Sunt verba ex Aen. IV. 574. 

664. nunc parta est requies. Aen. III. 495. Vobis parta quies, 
66A. Nil Troiae fatis quicquam restare putetis. Tragico obver- 

sabatur Ovidianum Met. XIII. 378. 
Si Troiae fatis aXiquid restare putatis. 
666-677. Aen. IV. 265—276. 

677. quern tu hoc moderamine fraudas. Eodem v6rbo dictum, 

quo Vergilius Aen. IV. 355. quern regno Hesperiae fraudo, 

679— 690. Aen. IV. 276—277. Tali Cyllenius ore locutus — 

reliquit. 
661. Aen. IV. 283. Heu quid agat? 

ii— 666. Ah animo nunc hue celeri nunc dividor illuc, 
In partes varias rapior, perque omnia versor. 

Sic in primam personam transtulit Tragicas , quae in tertia 

persona dixerat Vergilius Aen. IV. 285-286. 

. Atque animum nunc hue celerem^ nunc dividit illuc 
In partesque rapit varicis perque omnia versat 
687. Me miserum! quo nunc reginam ambire furentem 
Audebo affatul quae prima exordia sumaml 

£t haec in tertia persona dixerat Vergilius Aen. IV. 283. 
Hen quid agati quo nunc reginam ambire furentem 
Audeat affatul quae prima exordia sumatl 
699. Tragipus scripsit: Actum est: mandatis par sum imperio- 

que deorum. 
691—697. Aen. IV. 288—294. In qmhus Ipse interea — tenta^ 

ho hue aditus Tragicus scripsit pro Vergiliano Seae tnterea 

— tentaturum aditus. 
696-699.. Aen. IV. 305—306. 
760— 761. Aen. IV. 298—299. 
762-725. Aen. IV. 307—330. 
736— 7 A4. Aen. IV. 333 — 36i. In prime autem versu fortasse 

melius fuisset, si servassem quod scripsit Tragicus: 
mihi cara nimis: Non te^ quae plurima fando 
Enumerare vales ^ unquam, Regina^ negaho, 
733. Pro paterentur Tragicus praeter necessitatem voluissent, 
754. Sed numine divom. His vocibus, quae ex Aen. II. 336 

sumptae sunt, Tra^cus supplevit quod in Aeneide IV. 361 

est hemistichium. 
755-777. Aen. IV. 365—387. 
779—762. Aen. IV. 389 — 396. In quibus nonnihil mutatum 

est a Tragico. 
764—794. Aen. IV. 397— 407. 
787. ramosque virentes. His \ocibus supplevit quod in Aeneide 

iV. 400 est hemistichium. 
794. Opere omnia litora /erven ^ Ad nautarum labores Tragicus 

transtulit quod Vergilius dixit de formicarum sedulitate 

Opere omnis semita fervet, 

4 

995. Aeh. lY. 569. Postrema revoeant quo fata sequamur 
scripsit Tragicus ad exemplum Aen. III. 114. 
Eta agite, et, divom ducunt qua iussa, s'equamur 
et Aen. V. 709. quo fata tmhunt retrahuntque, sequamur. 

7INI-816. Aen. IV. 416—436. 

916« Post hunc tersum, qui finitur pagina 156, in Godice 
sequitur Actus V. Scena I. sed in infima pagina comparet 
hoc signum * additis verbis Quae hie desiderantur^ quaere 
paginis sequentihus, uhi locus vacuus^ q. 1. praeposito 
eodem signo hi, quos hue inserui, leguntur octodecim versus, 
quos Dido locuta esse censenda est postquam Anna abierat. 

fllf. Aen. IV. 451. 

919—981. Aen. IV. 452 ubi Vergilius, utpote rem narrans, in 
tertia persona loquitur: 
Quo magia inceptum peragat lucemque relinquatj 
Vidit^ turicremis cum dona imponeret aria, 
Haec autem sic immutavit Tragicus ut Dido loqui fingatur : 
QuoquemagiscoeptumhocperagammoriemquerequirafHf 
Vidi^ turicremis cuin donum imponitur aris. 
in quibus non bene quadrat illud imponitur; et quum 
imponei/*em hie non possit adhiberi, equidem scripsissem : 
Vidij turicremas donum partita per aras. 

93i-93a Aen. IV. 453—455. 

924--93!». Aen. IV. 4&0— 46l 

990. Tragicus iterum, quod a Vergilio in tertia persona dictum 
est, in primam personam transferens scripsit: Semperque 
relinqui Sola mihi^ semper longam incomitata pererrans 
Visa viam , in quibus postremis, ut ad Vergilianum propius 
accederet, malui scribere incomitata videhar Ire viam. 

939. haec me feralia ierrent. Similiter dictum ac Vergilius Aen.' 
IV. 9. Quae me suspensam insomnia terrent, 

935—945. Aen. IV. 560—570. 

945—953. Aen. tV. 571 — 579. ubi Vergi)ius in tertia persona : 
Corripit e somno corpus sbciosque fatigat. 



51 



9&4^9«5. Aen. lY. 438—449. 

966-896. Aen. lY. 478—498. 

997. Aen. TV. 503. 

999-906. Aen. IV. 534—552. 

967. qi^ae tristia vultum Deformant. Ex Tergiliano Georg.-IV. 

254. Horrida vultum De format tndciea* 

die nunc Barce, Sic versum dedi emendatum. T^r^ci^f 

prosodicas legey.migraverat correpta ultima in nomine 

proprio scribens : 

Deformant^ o Barce, tuos quae fatal quid instatl 

Versum Vergiili nonnihil mutavit Tragicus, qui est Aen. 

IV. 586. 

Regina e speculis ut primum alhescere lucem Vidit. 
911. dare classihus austros. Est Vergilianum Aen. III. 61. 

Linqui pollutum hospitium^ et dare clasaibua au^tros, 
913. Et pansis cet. Hunc versum Tragicus scripsit delete altero, 
. qui paulo aliter fuerat compositus. Ultima verba proc^cfer^ 

veli$ sunt ex Aen. lY. 587. Vidit et aequatis dasaem 

procedere velis, 
918-953. Aen. IV. 590—629. 
999. Hunc versum, qui a Tragico neglectus erat, censui revo- 

candum. 
953-959. Aen. IV. 634—640. 
969-967. Aen. IV. 651—658. 
999—971. Aen. IV. 659— 662. Sed priorem partem primi versus 

sic scripserat Tragicus: Pectora nee hausisset amor, quod 

mutavi in laemset, ut voculae nee sua constaret quantitas. 
969* Notandum est violari metrum in voce a^ra5, quod Tragicus 

subsUtuit pro Vergiliano ait^ utpote cui hie non esset 

locus. Poteris, quod tamen vix satis placet, scribere opacas^ 

si alterum sic deleveris. Nunc quidem , quod melius quadret, 

mihi non succurrit. Ut metro satisfiat sufficit enim. 
970. Hauriat hunc oculis ignem, Tragicus scripsit Hunc videat 

procul hinc ignem^ eo seductus , ut videtur , quod in versu 

superiori iam legeretur hausisset. Hoc tamen quum visum 
sit abolendum , restituimus lectionem Vergilianam. 

973. furores Concipis. Similiter ac Vergiliud Aen. IV. 501. fteo 
tantos mente furores ConcipiL 

973. restinguis sanguine flammas* Vergilius Aen. II. 686. 
restinguere fontibus ignes, 

074-094. Aen. IV. 675—685. 

085. Aen. IV. 686. Quid sibi velit vox ista t/t/e^io;, prorsusnon 
intelligo. Debuisset scribi miseram; nee ineptum fuisset 
infidam vel sinu infixam, Sed potuerat Tragicus integrum 
servare versum Vergllii, si tantummodo ultimam syllabam 
mutasset : 

Semianimemque sinu germanam amplexa fovebo, 
Geterum mallem hie versus eum eo qui praeeessit sic ab 
auctore fuisset dispositus ut verba Extremas liceat mihi 
reddere voces legerentur in fine. 

986—038. Aen. IV. 206—208. 

005. haec nostros maneant, rogo, fata nepotes. Ex Vergiliano 
Aen. II. 194. Et nostros ea fata manere nepotes. 



In versibus , quibus Grex peraeta fabula Spectatores allo- 
quitur, bane videmus usurpari metonymiam utii, quorum 
favor a iuvenibus imploratur, dicantur decbris Latini 
columina, Huie autem nomini, quamquam id per se non 
ineptum est in hae re, locus tamen non potest concedi 
in versu heroico , quod faciat proceleusmaticum , id est , 
quatuor constet syllabis brevibus. Denuo igitur apparet 
Tragicum nostrum in observanda quantitate syllabarum 
non satis fuisse diligentem. Potuerat autem et sexcentis 
aliis modis seribere, et vel hoe modo: 

decorisque Latini 
Egregium fulcrum , doctrinae gloria , Patres. 
vel sic: Fidum praesidium, tutelaqu^ Qivica^ Patres, 

Ne vacuae manerent quae restant paginae, quum nihil habe- 
rem melius quod ad praesens argumentum pertineat, hue colli- 
genda putavi nomina scriptorum, qui hodiernis linguis historiam 
Didonis in tragoediae forma tractarunt. Non dubitoquin, cui 
alia huius doctrinae subsidia praesto sint, facile reperire possit, 
multo plures extare libellos, quam quorum titulos equidem pro 
facultate mea undique conquirere potuerim. Hos igitur si quis 
cognoverit et nostrum catalogum novis additamentis adaugere 
velit, is sane quam non inutilem Bibliographiae praestabit operam. 
Multo autem melius de literarum historia merebitur, qui susci- 
piet omnes istas tragoedias — possit modo earum exempla 
nancisci — inter se comparare et de singularum virtutibus dis- 
putare. Cuiusmodi laboris laudabile exemplum nuperrime dedit 
Rob. Pilger, die Dramatisierungen der Susanna im 16 
Jahrhundert, Beitrag zur Entwickelungsgeschichte des Dramas. 
Halle a/S. 1879 S"*. (Separat-Abdruck aus Band XI der Zeitschrift 
fur deutsche Philologie.) 

Agmen igitur ducant, utpote quae antiquissimae videantur, 
duae Italico sermone scriptae tragoediae: 

Giraldi Gynthio, Didone, tragedia. Venezia 1 543. 8*. 

1547. 8". 1582. 8°. 

G-raesse, Lehrbach einer allgemeinen Liter&rgescliichte aller 
bekannten Yolker der Welt, von der altesten bis aaf die neneste 
Zeit. T. V. p. 417. n. 6. 

Ludovico Dolce, Didone , tragedia. In Venetia. Aldus. 

1547. 12^ 1560. 12*. 1566. 8^ 

Niceron, Memoires pour servir a Thistoire des hommes illns- 
ires T. XXXII. p. 13.— Graesse, 1. c. T. V. p. 417. n. 4. — 
T. 0. Wei gel, Katalog des Antiq. Lagers 3e Abth. p. 346. a. 77^1, 

Etienne Jodelle, Didon se sacrifiani, Trag6die avec Ghoeurs. 
Pftris 1552. (dans: Les Oeuvres et Melanges poetiques d'Et. Jodelle, 
aeur du Lymodin. Paiis 1574. 4^ 

Kiceron, 1. c. T. XXYIIL p. 263. — Graesse, 1. cT.Y. 

S. 613. •— Pierre Laronsse, Grand Dictionnaire nniyersel 
n XIXe si^cle. Paris 1870. 4*. T. YI. p. 776. 

GuiUaume de la Grange, Didon, Trag&lie. Lyon 1582. 

i&\ Paris 1594. 12^ 

Graesse, 1. c. T. Y. p. 616. n. 7. 

De Hardy, Didon se sacrifiant, Tragddie. Paris 1603. 

DeScudery, Didon, Trag^die. Paris 1636. 

Histoire du Thefttre Francois, depuis son origine 
jnsqn^a present. Paris 1746. T. Y. p. 223. 

Francois de Boisrobert, La vraye Didon, ou la Didon 

chaste, Tragddie. Paris 1643. 4**. 

Niceron, 1. c. T. XXXIY. p. 64. — Histoire du 
Thi&tre Frangoif, depuis son origine jusqu^a priseiit. Paris 
1748. T. VL p. 203. 

. Montfleury, Lambigu Gomique, ou les Amours de Didon 
et d'En^e. Trag^le en trois actes, en vers ; mMi§e de trois Inter- 
mkdes comiques, chacun en un acte, en vers, s^avoir, le nouveau 
Mari6, Dom Pasquin d'Avalon, ie Semblable a soi m^me, Repre- 
sents en 1673. 

Biblioth^queou Thi&tre Francois depuis son origine. 
Dresde 1768. T. IIL p. 61. 

Mme De Saintonge, Didon, Trag^die-opera. Musique de 

Desmarest. 1693. 

Larousse, Grand Diet, nniyersel T. YL p. 775. 

M^tastase, Didon abandonn^e. TragMie, 1724. 

Argument nm linins tragoediae, qnae videtur ex Italico conversa 
esse, exponitur in Larousse, Grand Diet, nniyersel T. YI. p. 776. 

Le Franc de Pompignan, Didon. Trag^die. 1734. 

Larousse, Gr. Diet, nniyersel T. YL p. 776. 



Christopher Marlowe, the Tragedie of Dido, Queene 
of Carthago : Played by the Childem of her Majesties Chappell. 
London by the widdowe Orwin 1594. 4®, 

Denno edita est haec tragoedia in : Tlie works of Ckristoplier 
Marlowe with some account of the anthorand notes by the fley. 
Alexander Dyce. London. New-Tork 1870. 8^. p. 261—274. 



Christoval de Viru^s, Elisa Dido, Tragedia. Mairiti 

ap. LudoT. Martin. 1609. 

Argnmentnm hnins trogoediae ezposnit A. F. von S c h a c k, 
Geschichte der dramatischen Literatar nnd Knnst in Spanien T. I. 
p. 298. — L a r n 8 8 e, 1. c. p. 776. 

Ex Hispanicis scriptoribns praeterea etiam Gabriel Laso 
de la Veea hue refertnr a Graesse, 1. c. T. V. p. 463. cni 
addendns videtur Guillen de Castro. I>er horum tamen 
scriptis alibi nihil inveni memoratum. 



Hans WUst und Georg Fischer, Tragddie von Aenea, 
den Trojanem und Dido zu Garthgo. 1590. 

W e 1 1 e r, Annalen Bd. 11 (1864.) p. 287. 

Salemyndonis (PseudonymusrrDionys Lesman) Der Fry-* 
gier Aeneas. Stargard o. J. (1645?) 12*^. 

G r a e 8 8 e T. Vl. p. 249. n«. 8. Ein Trauirspiel von der Dido 
in Versen geht voran. — Koch, Oompendium der literat. Geschichte 
(2e Ausg. 1796) Bd. I. p. 280. 36. Bd. XL p. 248. L — Weller, 
Index Pseudonymorum (1866) p.236.KeueNachtraege(1862)p.37. 

Joh. Elias Schlegel, Dido, eln Trauerspiel (in dessen 

Werke, Kopenhagen u. Leipzig 1761. ter Th. p. 70^136.) 

Dido, die Verlassene, und Hypsypyia. Zwei Schaaspiele. Franekf* 
u. Leipzig 1747. 8^ 

Dido, Trauerspiel. Berlin 1770. B\ 

Paul Weidmann, Dido, Trauerspiel. Wlen 1790. 8*. 

Eduard Heinr. Gehe, Dida Trauerepiel in 5 Akten. 
Leipzig 1821. 8^ 

Karl. Weichselbaumer, Dido Kdnigin von Karthago. 
E^n Trauerspiel in 5 A. Bamberg u. Wilrzburg 1821. S"". 

Ad. Sch5ll, Dido, E^n Drama. Stuttgart, 1827. 8^ 

Franz Nissel, Dido. Wkn 1864. 



D e M 1 , Van Eneas eti Dido, twee amorosen Spelen, ghe- 

maeckt eft ghespeelt Tantwerpen a°. 1551. MS. 4*. 

Catalogue de la Biblioth^ue de Mr. C. P. Serrure 2* Fartie 
p. 144. n. 2884. 

loann. Bapt. Houwaert, Bruxellensis (N. 1531. M. 1599) 

Yir nobilis et Magister Camerae Rationalis Ducatus Brabantiae, 

cui non unam launim Musae vernaculae debent; lusit numeris 

Belgicis (cum alia turn:) Tragoedias IV. quarum hi tituli sunt: 

Mars et Venus, Aeneas et Dido, Narcissus et Echo, Leander et Hero. 

Hanc notitiam delibayimas ex Valerii Andreae Bibliotbeca 
Belgica p. 454. qnae totidem verbis repetita est in Foppensii 
Bibliotheca Belgica T. I. p. 671. Nee quicqnam nisi in pancis 
verbis discrepat notitia Sweertii In Athen. Belgic. p. 394. 

J. Bodecher Benningh, Dido, oft' heylloose minnetocht. 

Treurspel. Leyden 1634. 4°. 

Catalogns der Bibliotheek van de Maatscbappjj der Nederl. Letter- 
knnde te Leiden. 8" 6ed. p, LYI. n. 1624. 

J. Van der Does, Tragedie ofte ongelukkige liefde van de 

Koninginne Dido. Amsterdam 1662. 8^. *sHage 1663. 4^. Amsterd. 

